یاریەکانی سلۆت - Casino\nHome - یاریەکانی سلۆت\nوەکو ناوەکەی ئاماژەی پێ دەکات یاریەکانی سلۆت ئاماژە بە سلۆتەکان دەکەن کە لەسەر ئامێرەکانن بۆ کردارەکانی داخڵکردن و وەرگرتنی کۆینەکان. ئامێرەکانی سلۆت ئامێری گرەوکردنن کە یاریەک پێشکەش دەکات لەسەر بنەمای شانس و ئەگەری بەدەستهێنانی پارەیەکی زۆر بۆ یاریزانەکان.\nشێوەی ئامێرێکی ستانداردی سلۆت شاشەیەکی تیایە کە تیایدا سێ هێڵی ستونی یان زیاتری تێدایە. کاتێک یاریەکە چالاک دەبێت ئەم هێڵانە دەخولێنەوە. ئامێرەکانی سلۆت هەروەها ناسینەوەی دراوێک یان زیاتری تێدایە کە بەرپرسە لە دڵنیاکردنەوەی جۆری پارەدانەکە. ئامێرەکانی سلۆت لە ئێستادا هەندێک جیاوازن لە یەکەم ئامێرەکانی سلۆت لەگەڵ ئەوەشدا بنەماکانی وەکو خۆی ماونەتەوە.\nئەوەی بە گشتی خەڵک گوێی پێنادات لە یاریەکانی سلۆت ئەوەیە کە مێژوویەکی درێژیان هەیە کە یەکەم ئامێری سلۆت داهێنراوە لە ساڵی 1891 لە نیوۆرک و دواتر زیاتر بڵاووبونەوە بە هەموو جیهاندا. یەکەمجار یاریەکانی سلۆت تەنیا بەردەست بوون لە هەموو گازینۆکانی سەر زەوی لە هەموو جێگایەک لە جیهاندا تەنانەت لە بەناوبانگترین گازینۆکانی عێراق بەتایبەت لە بەغداد. دواتر یاریەکانی سلۆت دەستیانکرد بەوەی کە زۆر زیاتر بەناوبانگ بن. ماڵپەڕەکانی ئۆنلاین ڕێگەیان بە یاریزانەکان دا کە بەشدار بن لە یاریەکانی گازینۆی ئۆنلاین لە ماڵەکانیان و چێژ ببینن لە یاریەکردنی ئامێرەکانی سلۆت بە ئاسودەیی لە ڕێگەی ئامێرە تەکنەلۆژییە کەسییەکان.\nیاریەکانی سلۆت لە ئەمڕۆدا بەناوبانگترین یارین کە دەکرێن لە هەردوو گازینۆ نەریتیەکانی سەر زەوی و گازینۆکانی ئۆنلاین. لە عێراق جۆرەکانی یاری سلۆت زیاتر لە 60٪ ڕێژەی داهاتی گازینۆکانن.\nیاریەکانی سلۆتی ئۆنلاین لە گازینۆکانی عێراق\nئەگەر زۆر ئارەزووی یاریەکانی سلۆت دەکەیت و دەتەوێت پارەی گەورە بەدەست بهێنیت بەڵام قەلەقیت دەربارەی ڕاستی ئامێرەکانی سلۆت لە گازینۆکانی ئۆنلاین لە عێراق ئەوا لەم لاپەڕەیەدا ئەو خەمۆکییە دەڕەوێنینەوە! هەموو پرسیارێک دەبارەی یاریەکانی سلۆتی ئۆنلاینی عێراق کە بە مێشکی تۆدا دێت وەڵامی هەیە لەم ماڵپەڕە هەر بۆیە تکایە بەردەوام بە لە خوێندنەوە بۆ ئەوەی ئەو زانیاریە وەرگریت کە دەتەوێت و ئارەزووی خۆت بەردەوام بکەیت لە یاریکردنی ئامێرەکانی سلۆت. هەرچەندە گازینۆکانی سەر زەوی لە عێراق نایاساییە، بەڵام یاریزانانی عێراقی هێشتا چانسی ئەوەیان هەیە کە چێژ ببنین لە ئامێرەکانی سلۆت لە گازینۆکانی ئۆنلاین لە عێراق. ساڵی پێشوو یاریەکانی سلۆت و یاریەکانی گازینۆی ئۆنلاین بە گشتی بەزۆری یاریان پێکراوە لەلایەن یاریزانانی عێراقی و ئەمەش هیچ کێشەیەکی نەخولقاندووە. هیچ یاسایەکی ڕون نیە لە عێراق کە بڵێت یاریەکانی سلۆتی ئۆنلاین قەدەغەن. هەر بۆیە هەتا ئەمڕۆ هیچ یاریزانێک لە عێراق توشی هیچ کێشەیەک نەبووە لە کاتی یاریکردنی گازینۆی ئۆنلاین. هەر بۆیە هیچ خەمێکی ناوێت! تۆش دەتوانیت یاریزانێکی عێراقی یاری سلۆت بیت و چانسی ئەوەت هەبێت کە پارەیەکی زۆر بەدەستبهێنیت بە هۆکاری گازینۆکانی ئۆنلاین لە عێراق.\nلەم دوایانەدا عێراق ژمارەیەکی زۆر لە گازینۆی ئۆنلاینی دروستبوون کە چەندین بژاردەی ئامێری سلۆت پێشکەش دەکات و بەردەستە لەسەر هەموو ئامێرە تەکنەلۆژییەکان. باشترین ماڵپەڕەکانی گازینۆی ئۆنلاینی عێراق وەک بێت فیناڵ ژمارەیەکی سەرسوڕهێنەر لە یاریەکانی سلۆت پێشکەش دەکات کە نەک تەنها لە کۆمپیوتەرەکەت پێی دەگەیت بەڵکو لە هەموو ئامێرەکانی مۆبایل و تابلێتەکان بەردەستن.\nباشترین یاریەکانی سلۆت لە عێراق\nچونکە یاریەکانی سلۆت هیچ کاتێک ناوەستن لە گەشەپێدان و دروستکردنی جۆری نوێ. هەموو ڕۆژێک جۆری سەرسوڕهێنەری نوێ لە یاریەکانی سلۆت دەبینینن بەتایبەت لە ڕێگەی گازینۆکانی ئۆنلاین. پسپۆڕانی ئێمە پێداچونەوەیان کردووە بە نوێترین و باشترین یاریەکانی سلۆت کە بەردەستن لە عێراق و بە باشترین زانیاریەوە پێشکەشتانی دەکەن.\nگرنگە کە ئاگادار بیت کە جیهانی یاری سلۆت بە چوار جۆری سەرەکی هەیە وەک ئەوەی خوارەوە:\nسێ هێڵی ستونی کلاسیک: ئەم جۆرە لە یاریەکانی سلۆت نواندنی ئامێرە کۆنەکانی سلۆت دەکات. پێویستە کە لەسەر هەمان هێڵی پارەدان 3 هێمای هەمان شێوەت هەبێت تا بیبەیتەوە.\nچەندین هێڵی پارەدان: ئەم جۆرەیان چەند هێڵێکی پارەدان بەردەست دەخات بە درێژایی سێتێک لە هێڵە ستونیەکان. بە گشتی چەند هێڵەکان هەیە لەگەڵ 25 یاخود 50 هێڵی پارەدان.\nسلۆتی ڤیدیۆیی: ئەم جۆرەی سلۆت ڕوکاری تایبەت و هێمای نوێ زیاد دەکات بۆ یاریە کۆنەکانی سلۆت. سلۆتە ڤیدیۆییەکان وەشانێکی دروستکراوی کۆمپیوتەری دەدەن بە یاریزانەکانی یاری سلۆت.\nسلۆتەکانی پێشکەوتوو: ئەم جۆرە نواندنی یەکێک لە نوێترین یاریەکانی سلۆت دەکات کە تیایدا بژاردەی ئەوە هەیە کە لەگەڵ پەیوەست بوون بە یاریزانی تر هەوڵی بەدەستهێنانی جاکپۆت دەدەن. ئەم سلۆتە پێشکەوتووانە پەیوەستن بە تۆڕێکی گەورە لە ماڵپەڕەکان.\nبە دڵنیاییەوە، هەر یەکێک لەم چوار جۆرە لەناویاندا ژمارەیەکی زۆر گەورە لە جۆری جیاوازی یاری سلۆتی تێدایە. باشترین گازینۆکانی ئۆنلاین لە عێراق باشترین جۆرەکانی یاریەکانی سلۆت پێشکەش دەکەن وەک ماڵپەڕی بێت فیناڵ. جۆری جیاوازی یاری سلۆت بەردەستن بۆ یاریزانانی عێراقی. بۆ نموونە\nCLEOPATRA, IMMORTAL ROMANCE, BLACK GOLD, HOUSE OF FUN, GOLD FISH, SUPER MONOPOLY MONEY, GAME OF THRONES, BREAK AWAY, AROUND THE WORLD, NOVOMATIC, WHEEL OF FORTUNE, SPARTACUS GLADIATOR OF ROME, BONANZA, CARNIVAL CASH, MEGA MOOLAH\nوەک هەر یاریزانێکی یاریەکانی سلۆتی ئۆنلاین پێویستە پارەدانەکان فێربیت کە ئەمە پێت دەڵێت دەربارەی ئەوەی چەندێکی پارەکەت کە گرەوی پێدەکەیت و چەندێک پارەدان بەدەست دەهێنیت. ئەگەر یەکێک هەست بکات کە پێویستە ئەمانە بزانرێت. زۆر ئاساییە! هەموو یاریزانێکی یاری سلۆت پێویستە بزانێت کە چەندێک بە تێکڕا دەباتەوە. با ڕەچاوی ئەم نمونەیەی خوارەوە بکەین:\nئەگەر ڕێژەی پارەدانی یاریەکی سلۆت 98.20 بێت، ئەوا بە تێکڕا 98.20 دەدرێت بۆ هەموو گرەوکردنێکی 100$ لەلایەن گازینۆی ئۆنلاین.\nتکایە ڕەچاوەی ئەم لیستەی خوارەوە بکە کە چەند نموونەیەکی سەرەکین بۆ ئەوەی بیرۆکەت هەبێت دەربارەی پارەدانەکانی باشترین یاریەکانی سلۆت کە لە گازینۆکانی ئۆنلاینی عێراق پێشکەش دەکرێن.\nAvalon II : 97%\nGuns N’ Roses : 96.98%\nThunderstruck II : 96.95%\nWheel of fortune : 96.6%\nMega fortune : 96.4%\nStarburst : 96.1%\nWizard of Oz: 95.99%\nFlaming Hot: 95.53%\nیاریەکانی سلۆتی خۆرایی و سلۆتەکانی پارەی ڕاستی\nبە گشتی پێش ئەوەی دەست بکەیت بە یاریەکانی سلۆتی ئۆنلاین لە عێراق یاریزانەکان پێیان باشترە کە بە خۆرایی تاقیان بکەنەوە بۆ ئەوەی ئەزمونیان دەستکەوێت و ڕاهێنان بکەن لەسەر یاری دیاریکراوی سلۆت پێش ئەوەی مەترسی بە پارەی ڕاستیت بکەیت لە کاتی یاریکردن. ئاشکرایە کە ماڵپەڕەکەی ئێمە Casino.iq بۆ ئەم هۆکارە دروستکراوە. ئێمە چەندین جۆری یاریەکانی سلۆت پێشکەش بە یاریزانەکانمان دەکەین و هەلی ئەوە دەدەین کە ئاشنا بیت بە هەموو یاریەکی سلۆت بە خۆرایی. ئەم هەلە زانیاری و متمانەت پێ دەبەخشێت کە بگەیت بە ئاستێکی بەرز لە یاریەکانی سلۆت. ئەمە بەتەواوی چانست زیاتر دەکات بۆ بەدەستهێنانی پارە لە کاتێکدا یاری سلۆتەکان دەکەیت بە پارەی ڕاستی.\nلە گازینۆ ئۆنلاینەکەی ئێمە دەتوانیت چێژ ببینیت لە هەموو یاریەکانی سلۆت کە بە مێشکتدا دێت بەخۆرایی.\nئەوەت بیر نەچێت کە یاریکردنی سلۆتەکان بە خۆرایی لە Casino.iq ڕێگایەکی نایابت پێ دەدات بۆ ئەوەی چێژ لە جۆش و خرۆشی یاریکردنەکە ببینیت لە کاتێکدا ئەزمون پەیدا دەکەیت. ئارەزوو و خۆشی هاوڕێی نزیکی یەکن بۆ ئەوەی ئاشنا بیت بە یاریەکانی سلۆت و ڕێگەت پێ بدات کە ستراتیژی خۆت گەشە پێبدەیت لە ڕێگەی ڕاهێنانی پێشکەوتووەوە.\nباشترین بۆنسەکان بۆ یاریزانانی ئامێری سلۆت لە عێراق\nئەگەر تۆش یاریزانی عێراقیت لە یاریەکانی سلۆت پێویستە ئاگاداری بۆنسە جیاوازەکان بیت کە ئامێرەکانی سلۆت پێشکەشی دەکات. هەر بۆیە بەردەوام بە لە خوێندنەوە بۆ ئەوەی زانیاری بەدەستبهێنیت دەربارەی باشترین بۆنسی سلۆت.\nسلۆتەکان بۆنسی تایبەت پێشکەش دەکەن بە ناوی سپینی خۆرایی (خولاندنەوەی خۆرایی) کە هەلی ئەوە بە یاریزانەکان پێشکەش دەکەن چەند قۆناغێک یاری بکەن بە بێ ئەوەی هیچ پارەیەک خەرج بکەن. هەروەها گرنگە کە هەموو یاریزانە نوێیەکان بزانن کە سپۆیڵ دەبێت لەلایەن گازینۆکانی عێراق. بە گشتی گازینۆکانی ئۆنلاین لە عێراق سپینی خۆرایی پێشکەش دەکەن وەک بۆنسەکانی بەخێرهاتن بۆ ئەوەی یاریزانە نوێیەکان یاخود بێ ئەزموونەکان هانبدات کە بڕوا بەخۆبوونیان هەبێت و ئاشنا بن لەگەڵ یاریەکانی سلۆت لە عێراق.\nهیچ کاتێک بۆنسی بەخێرهاتن لەدەست خۆت مەدە بۆ ئەوەی پارە بەدەست بهێنیت! هەتا زیاتر سپینی خۆراییت هەبێت هەڵی زیاد کردنی بەدەستهێنانی پارە زیاتر دەکەیت. ئاگاداربە کە دۆزینەوەی باشترین گازینۆی ئۆنلاین کە بۆنسی بەخێرهاتن پێشکەش دەکات ڕاستیەکی گرنگە بۆ ئەوەی هەلت زیاتر بکەیت بۆ بەدەستهێنان لە یاریەکانی سلۆت. بێت فیناڵ ڕەنگە نمونەیەکی تەواو بێت بۆت. هەر بۆیە ئێستا بچۆ دەست بکە بە یاریکردن بە باشترین یاری سلۆت!\nبژاردەکانی پارەدان بۆ سلۆتەکانی ئۆنلاین لە عێراق\nیاریزانانی سلۆتی ئۆنلاین لە عێراق بە گشتی قەلەقن دەربارەای بژاردەکانی پارەدان. بە خۆشحاڵیەوە پسپۆڕانی ئێمە هەموو وردەکاریەکانیان بۆ کۆکردونەتەوە دەربارەی بژاردەکانی پارەدانی بەردەستن کە لە گازیۆکانی عێراق پێشکەش دەکرێن.\nبە گشتی ماڵپەڕەکانی گازینۆی ئۆنلاین لە عێراق وەک بێت فیناڵ ژمارەیەکی زۆر گەورە لە بژاردەی پارەدان پێشکەش دەکەن. ئەمەش هەموو ئەوانە نییە! ڕێگاکانی پارەدانی بەردەستن هەموویان کاریگەر، متمانە پێکراو و خێران.\nلە ئەمڕۆدا یاریزانی عێراقی کە ئارەزووی یاریکردنی سلۆتی ئۆنلاین دەکەن دەتوانن پارەداخڵ بکەن بە :\n(لێرە لینکی ڕێگاکانی پارەدان هەیە بۆ ئەوەی ڕونبێتەوە بۆت و بتوانیت بچیتە هەر لاپەڕەیەکی دیاریکراوی پێداچونەوەی ڕێگاکانی پارەدان لە عێراق)\nئەمەش هەموو ڕێگاکان نییە! یاریزانانی عێراقی یاریەکانی سلۆتی ئۆنلاین زیاتریان دەست دەکەوێت لە هەر یاریزانێکی تر! هەموو یاریزانێکی سلۆت لە عێراق هەلی ئەوەی هەیە کە بژاردەیەکی پارەدانی ناوخۆیی هەڵبژێرێت کە ئارەزووی دەکات!\nبە شێوەیەکی سەرەکی یاریزانەکانی یاری سلۆتەکان لە عێراق تەنیا ئەو بژاردانەی پارەدان هەڵدەبژێریت کە زیاتر ئاسوودەن لەگەڵی\nهیچ پێویست ناکات کە پەلە بکەیت یاخود قەلەق بیت ! کاتی خۆت وەرگرە بۆ ئەوەی ڕێگایەکی پارەدانی دڵخوازت هەڵبژێریت.\nلە بیرت بێت کە گواستنەوەی پارە لەگەڵ بژاردە جیاوازەکان ڕوودەدەن هەموو ڕۆژێک لە گازینۆکانی ئۆنلاین لە عێراق. هەموویان دەگونجێن و متمانە پێکراون! بۆ ئەوەی زانیاری زیاتر بەدەستبهێنیت دەربارەی بژاردە جیاوازەکانی پارەدان کە بەردەستن بۆ گازینۆکانی ئۆنلاین لە عێراق پێویستە کلیک بکەیت لەو لاپەڕەیەی کە مەبەستە. لە بیرت بێت کە گرنگە زانیاریەکان وەرگریت. بە خۆشحاڵیەوە! هەموو شتێک بە تەواوی ڕونکراوەتەوە لەلایەن پسپۆڕەکانمانەوە کە بەردەستن لەسەر ماڵپەڕەکەمان.\nچۆن یاری ئامێرەکانی سلۆتی ئۆنلاین بکەیت لە عێراق؟\nسەرەڕای ئەوەی کە ژمارەیەکی گەورەی جۆرە جیاوازەکانی یاری سلۆت بەردەستە پێویستە بزانیت کە هەموویان لەسەر هەمان بنەمان هەر بۆیە هیچ خەمێکی ناوێ دەربارەی ئەوەی چۆن ئەو یاریەی سلۆت بکەیت کە هەڵت بژاردووە. ئەگەر ماڵپەڕی بێت فیناڵ هەڵبژێریت هەر یاریەکی سلۆت پەیوەستە بە چەند پێداچوەنەوەیەکی تایبەت بۆ ئەوەی یاسا و بنەماکانی ڕون بێت دەربارەی چۆن یاری بکەیت. بیرت نەچێت کە سلۆتەکان لەلایەن یاریزانانەوە زۆر دەکرێن بەهۆی هەبوونی بنەما و یاسای ئاسان و سادە.\nهیچ جیاوازیەک نییە لە نێوان یاریەکانی سلۆت کە پێشکەش دەکرێن لە گازینۆکانی سەر زەوی و گازینۆکانی ئۆنلاین، هەموویان بە هەمان بنەما کاردەکەن. چەمکی سەرەکی سپین و خولاندنەوەی هێڵەکان ئەوەیە کە هێماکان وەک یەک بن لە هێڵەکاندا و بەدەستهێنانیان یەکێکە لە هەموو جۆرەکانی ئامێری سلۆت بە بێ جیاوازی دیزاینەکانیان.\nکاتێک پارەدانەکە دەکەیت و دەناسرێتەوە بە هەر جۆرە دراوێک و زیاد دەکرێت لەسەر هەژمارەکەت بە خێرایی. کلیک بکە لە “Play on credit” لەسەر سپینەکانی هێڵیەکانی سلۆت و دەگەیتە ژمارەیەکی کۆین کە ئارەزووی دەکەیت بەو ژمارەیە یاری بکەیت. دوای ئەوە کلیک بکە لە دوگمەی “spin reels” و دەتوانیت بە ئاسانی دەست پێبکەیت.\nبنەماکانی سلۆتی ڤیدیۆیی ڕەنگە ئاسانتر دەرکەوێت بۆ تۆ چونکە هەر هەنگاوێک بە ڕوونی باسدەکرێت لەگەڵ تایبەتمەندی دەنگ-ڕەنگ کە هەموو هەنگاوێک باس دەکات.\nیاریەکانی سلۆت زۆر بەناوبانگن لە عێراق و بە زۆری دەکرێن لە ڕێگەی گازینۆکانی ئۆنلاینی عێراقی بە هۆکاری ڕێسای سادە و ئاسان.\nلە یەکەمجاردا ئەوەت بیر نەچێت کە هەموو ئامێرەکانی سلۆتی یاری گازینۆ بریتین لە یاری بەخت لە زۆربەی جۆرەکانی سلۆتەکان. لەگەڵ ئەوەشدا هەتا زیاتر بزانیت دەربارەی یاسای سلۆت زیاتر هەلی ئەوەت دەبێت کە ستراتیژی سادە و بنەڕەتی بۆ خۆت دروست بکەیت بۆ بەدەستهێنانی پارەی زیاتر. هەرچەندە یاریەکانی گازینۆ بە شێوەیەکی سەرەکی لەسەر بەخت دەبێت پسپۆڕەکانمان ئەو ئامۆژگاریانەی خوارەوە پێشکەش دەکەن بۆ ئەوەی بەکاریان بهێنیت وەک ستراتیژی بەنرخ تا بتوانیت بیبەیتەوە لە یاریەکانی سلۆت لە گازینۆکانی عێراق:\nمتمانەپێکراوترین گازینۆی ئۆنلاین لە عێراق هەڵبژێرە بۆ نموونە بێت فیناڵ، ئەمەش بۆ ئەوەی هەست بە ئاسودەی بکەیت لە دەستپێکەوە و سترێس و قەلەقی زیادەت نەبێت دەربارەی سەلامەتی ماڵپەڕە ئۆنلاینەکە. دوورکەوەرەوە لە سترێسی زیادە کاتێک دەتەوێت پارەی زۆر بەدەستبهێنیت بە یاریکردن لە سلۆتەکانی ئۆنلاین.\nپێش دەستپێکردنی یاری، بڕە پارەیەکی دیاریکراو دابنێ بۆ گرەوکردن بۆ ئەوەی بەدوور بیت لە دۆڕاندنی تر لە کاتی یاریدا. ئەم ڕێگایە دەتپارێزێت لە دۆڕاندنی پارەی زۆر.\nئەگەر سەرەتایت و هەوڵ دەدەیت بە دوور بیت لە یاریەکانی سلۆتی حەوت-هێڵی و پێنج-هێڵی و تەرکیزی یەکەمت لەسەر سلۆتەکانی سێ-هێڵیە چونکە ئەمانە ئەگەری زیاتری بردنەوە دەدەن کاتێک ئەزموونت نییە.\nهیچ کاتێک ڕاستەوخۆ دەست مەکە بە یاریکردن بە پارەی ڕاستی، یەکەم جار چێژ ببینە لە هەلێکی بەنرخ لە ماڵپەڕەکەی ئێمە Casino.iq کە پێشکەشتان دەکەین و دەتوانیت ڕاهێنان بکەیت تا چێژ وەرگریت لە یاریەکانی سلۆت بە خۆرایی پێش ئەوەی هیچ هەنگاوێکی تر بنێیت. ئەمە وا دەکات کە ئەگەرەکانی دۆڕاندنی پارەی زۆر کەم بکەیتەوە.\nئاگادار بە لە بۆنسەکانی سلۆتەکان کە گازینۆکانی ئۆنلاین پێشکەشی دەکەن لە عێراق، پێویستە ڕەچاوی ئەو هەلە کەیت کاتێک گرەو دەکەیت.\nدروستکەرانی یاریەکانی سلۆت لە گازینۆکانی ئۆنلاین لە عێراق\nئامێرەکانی سلۆت لە کوێوە دێن؟ ئەم پرسیارە بە دڵنیاییەوە لەلایەن زۆربەی یاریزانەکانی عێراق دەکرێت! وانییە؟\nکاتێک دێتە سەر باسی ئامێرەکانی سلۆتی ئۆنلاین بە بەرزترین کوالیتی، دروستکەرانی یاری لە ئێستادا لە بەرزترین ئاستی ئەم بوارەدان.\nدروستکەرانی بەرنامەکانی گازینۆ هەموو ڕۆژێک لە هەوڵدان بۆ دروستکردنی یاری نوێ لەگەڵ باشترین کوالیتی کە هەبێت بۆ ئەوەی نوێترین ژینگەی یاریکردن پێشکەشی یاریزانەکانی ئۆنلاین بکەن. هەموو ڕۆژێک یاریەکانی سلۆتی ئۆنلاین کەشی بەرزتر و دیکۆری نوێ و سەرقاڵتری دەبێت کە بانگهێشتی یاریزانەکان دەکات بۆ گەشتێکی جادووی جیهانی یاریکردن لەگەڵ باشترین بژاردەکانی دەنگ و ڕەنگ.\nچەندین کۆمپانیا لە ئێستادا بەردەستن وەک ڤیڤۆ گەیمینگ، ئیڤۆلوشن، مایکرۆ گەیمینگ، ڕیڤاڵ و نێت ئێنت. و هەموو ئەمانە گەشە بە یاریەکانی خۆیان دەدەن و شێوازێکی تایبەتیان هەیە لە پیشەسازیەکەدا. ئێستا تۆش هیچ نەبێت بیرۆکەیەکت هەیە دەربارەی هەموو وردەکاریەکی بچوک لەسەر یاریەکانی سلۆتی ئۆنلاین لە عێراق، ئێستا کاتێکی گونجاوە کە ببیت بە یاریزانی سلۆت و شارەزا لەو بەشەدا و گرنگترین شتیش ئەوەیە کە کاتیەتی بردنەوەی گەورە بەدەست بهێنیت بە هۆکاری یاریەکانی سلۆتی ئۆنلاین لە عێراق!


نیسانی 2018 كوردستان رزگاری ده‌بێ ... به‌دران ئه‌حمه‌د حه‌بیب\nوا چاكه كورد چی تر باسی ماده‌ی 140 نه‌كاته‌وه نه‌ك ته‌نیا له‌به‌رئه‌وه‌ی ده‌سه‌ڵات له به‌غدا بڕوای به‌و ماده ده‌ستوورییه نه‌بوو و ماوه‌ی ده ساڵ كۆسپی هێنایه‌ڕێی جێبه‌جێكردنی، بگره له‌به‌رئه‌وه‌ش، كه سوپای عێراق و ده‌سه‌ڵاتی سیاسی له به‌غدا له 9ی نیسانی رابردوو به دواوه، نه‌یتوانی "یان نه‌یویست" خه‌ڵكی ئه‌و ناوچه‌یله له په‌لاماری په‌لامارده‌ر بپارێزێ. نووری مالیكی، بۆ پاراستنی دوو گۆڕی ئیمامه شیعه‌كه، خۆی چووه سامه‌را. پاراستنی ئه‌و دوو مردووه‌ی پێ گرینگتر بوو له ملیۆنان زیندوو له مووسڵه‌وه تا باقووبه. نه‌ك هه‌ر هێنده، بگره سوپا چی چه‌كی پێی بوو بۆ چه‌كداره‌یلی داعشی به‌جێ هێڵا تا بۆ تۆقاندنی خه‌ڵك و كوێره‌وه‌كردنی ژێرخانی ئه‌و ناوچه‌یله‌ی به‌كار بێنن. پاشی ئه‌و هه‌مووه، هیچ بیانووێك نه‌ما بۆ به‌غدا له داهاتوودا مافداریی خۆی له ناوچه‌یلی 140 پاته بكاته‌وه. ده‌بێ ئه‌وه‌شمان له‌بیر نه‌چێته‌وه، كێشه‌ی خاك له نێوان كورد و به‌غدا به‌رده‌وام برێتی بووه له كێشه‌ی ته‌رازووی هێز. كێ ده‌ستی رۆیی بێ ئه‌و باڵاده‌ست بووه جا چ له حاجی ئۆمه‌ران بووبێ چ له چیای حه‌مرین. كورد له 2003دا به‌هۆی مه‌رجی ئه‌مه‌ریكه‌وه كه‌ركووكی نه‌گرته‌وه. له‌مه‌ودواش له‌ژێر هه‌ر پاڵه‌په‌ستۆیه‌كدا، بێو له‌و پرسه‌دا دابنوێنێ جارێكی تر كه‌ركووكی ناكه‌وێته‌وه ده‌ست. به نه‌ختی و پوختی: "كوردستانی خۆمه و به‌ری ناده‌م".\nله‌مه‌ولا حكومه‌تی عێراق ناچاره له‌گه‌ڵ باری داسه‌پاوی هه‌رێمی كوردستان (به سنووری تازه‌یه‌وه)، بگونجێ. سوپایه‌كی وای نییه تا وێڕای به‌ره‌ی سوننه به‌ره‌یه‌كیش له‌گه‌ڵ كورددا بكاته‌وه. داعشیش ناتوانێ به‌ره‌یه‌ك له‌گه‌ڵ كورددا بكاته‌وه له‌به‌رئه‌وه‌ی شه‌ڕی ئه‌و له‌گه‌ڵ به‌غدا تازه وا گه‌رم ده‌بێ. ئه‌مه‌ریكه رژد نییه له خۆتێكه‌ڵكردنی شه‌ڕه‌كه‌دا. ئێران ناتوانێ به روونی خۆی تێ وه‌ربدا نه‌بادا ده‌رگه بۆ هه‌موو لا بكه‌وێته سه‌ر پشت و ببێته سووریه‌یه‌كی تر. سوپای مالیكی بێو بگاته‌وه مووسڵیش، ناتوانێ ناوچه‌كه دابمركێنێته‌وه. باره‌كه زیاتر به‌ره‌و ئه‌وه ده‌ڕوا شه‌ڕێكی درێژه‌كێش له جۆری ئه‌وه‌ی سووریه، به‌شی باكور و رۆژئاوای عێراق بگرێته‌وه. به‌ڵام ئه‌وه هه‌مووی به واته‌ی ئه‌وه نایه‌ت كوردستان به‌دوور ده‌بێ له مه‌ترسی و پێكدادانی سنووریدا، به‌ڵام ناشگاته راده‌ی ئه‌وه‌ی به‌ره‌ی كوردستان چ له سنووری سوننه و چ له سنووری سوپای عێراقدا شه‌ڕی گه‌رمی تێدا روو بدات.\nله‌م ناوه‌دا، كورد نابێ په‌له‌ی جیابوونه‌وه بكا، یان له دڵه‌ڕاوكه‌دا بێ "بێو سه‌ربه‌خۆیی رانه‌گه‌ینێ، له‌گوێنه ده‌سه‌ڵاتی عێراق بگه‌ڕێته‌وه". ئه‌و مێژووه نایه‌ته‌وه كه‌س خه‌می نه‌بێ. عێراق هه‌ڵوه‌شایه‌وه و فیرعه‌ون ناتوانێ بیباته‌وه سه‌ر باری جارانی. ئه‌وه‌ی له‌م ده‌موده‌سته‌دا گرینگه ئه‌وه‌یه كارگێڕیی ناوچه‌یلی دابڕاو بێنه‌وه سه‌ر هه‌رێم، نوێنه‌ریان بچێته په‌رله‌مانی كوردستان به هه‌ڵبژاردنێكی تایبه‌ت له‌و ناوچه‌یله‌دا. هه‌روه‌ها ژیانی خه‌ڵكی ئه‌وێ ده‌ست به بووژانه‌وه بكا به پله‌ی یه‌كه‌م له بواری ته‌ناهی و ئه‌وجا ئابووریدا. به‌ستنه‌وه‌ی لووله‌نه‌وتی كه‌ركووك به هی هه‌رێمه‌وه ده‌بێته ده‌سته‌به‌ری گه‌شه‌ی ئابووری له‌و ناوچه‌یله‌دا و له هه‌رێمی كوردستان به‌گشتی، كه چه‌ند ساڵێكه ئابوورییه‌كی گیرخواردووه. ده‌بێ وه‌ك بنه‌وا له بیرمان نه‌چێته‌وه، كه‌وا گه‌لێكی به‌هێز له ئابووریدا و به‌خته‌وه‌ر به ژیانێكی خۆشبژی، خۆی بۆ خۆی ده‌سته‌به‌ره بۆ جیابوونه‌وه و راگه‌یاندنی سه‌ربه‌خۆیی له هه‌ر هه‌لێكی بۆهاتوودا.\nئه‌مه‌ریكه و به‌ریتانیه په‌له‌یانه له دروستكردنی حكومه‌تێك له به‌غدا، كه هه‌موو لایه‌ك بگرێته خۆ. پێیان وایه چاره‌سه‌رێكی بنه‌بڕه بۆ ئه‌و باره ئاڵۆزه‌ی داكه‌وتووه. به‌ڵام خۆ حكومه‌تی پێشووش "هه‌موو لایه‌كی گرتبووه خۆ". ته‌نانه‌ت گۆڕینی مالیكیش چتێك له دیمه‌نه‌كه ناگۆڕێ. ئه‌و ناوانه‌ی بۆ سه‌رۆكایه‌تیی حكومه‌ت گوێمان لێ ده‌بن: عادل عه‌بدولمه‌هدی، ئیبراهیم جافه‌ری، ئه‌حمه‌د چه‌له‌بی. . . هتد. هه‌موویان وه‌ك نووری پیاوی كۆمارن. ئه‌مه‌ریكه دوای هه‌ڵبژاردنی ساڵی 2010 باشترییه‌كه‌ی دایه نووری مالیكی له‌به‌ر پێوه‌ندیی زۆری عادل عه‌بدولمه‌هدی به ئێرانه‌وه.\nچ نووری بێ چ عادل، عێراق به‌ره‌و هه‌ڵوه‌شانه‌وه ملی ناوه و ناوه‌ستێته‌وه. به‌شداریی كوردیش له‌و حكومه‌ته تازه‌یه‌دا ئا و نای تێدا نییه، به‌شداری ده‌كا وه‌ك جاران به‌ڵام رواڵه‌تییانه‌تر. به‌ڕێكردنی نه‌وتی كوردستان و فرۆتنی له باژێڕی دنیاییدا هه‌نگاوی یه‌كه‌مه بۆ سه‌ربه‌خۆیی، گه‌ڕانه‌وه‌ی ناوچه‌یلی دابڕاویش بۆ هه‌رێم هه‌نگاوی دووه‌مین ده‌بێ له‌م خۆسازدانه. ئه‌مه‌ش به‌شداریی كورد له به‌غدا ده‌كاته به‌شداریی ته‌ماشاكه‌ری یاریی فوتبووڵ، كه چه‌ندیش هاوار بكا و خۆی بڕنێته‌وه، نه گۆلێك تۆمار ده‌كا و نه گۆلێك ده‌گێڕێته‌وه. ته‌نیا بۆ كات به‌ڕێكردنه تا نیسانی 2018 كه واده‌ی هه‌ڵبژاردن دێته‌وه و ململانه‌ی نێوان سوننه و شیعه، وه‌ك ئێسته‌ی نا، بگره وێ گاوێ له چڵه‌پۆپه‌یه‌كدا ده‌ته‌قێته‌وه عێراق له‌سه‌ر نه‌خشه‌دا ون ده‌كا. سه‌ربه‌خۆییی كوردستانیش له كرده‌وه‌یه‌كی دوور و درێژی ماوه‌ی چوار ساڵی داهاتوودا ده‌ڕسكێ نه‌ك له رۆژێكی دیاریكردوو. ره‌نگه وێ ده‌مێ هه‌واڵی گه‌ڕانه‌وه‌ی یه‌كجاره‌كییانه‌ی وشیار زێباری و دكتۆر رۆژ بۆ هه‌ولێر، ببێ به نیشانی راگه‌یاندنی سه‌ربه‌خۆیی.


ئۆپەراسیۆنی نوێی توركیا لە هەرێم – Knwe.org\nسەرەکی » راپۆرت » ئۆپەراسیۆنی نوێی توركیا لە هەرێم\nبەپێی ئەو هەواڵانەی بەشێك لە كەناڵەكانی راگەیاندن بڵاویانكردۆتەوە «توركیا دەیەوێت ئۆپەراسیۆنێكی نوێی سەربازی لە هەرێمی كوردستان بكات». سەرۆك كۆماری توركیا دەڵێت «رەنگە لە پڕ شەوێك لە شنگال بین»، ئەم لێدوانەی سەرۆكی توركیا دوای سەردانەكەی وەزیری بەرگریی ئەو وڵاتە دێت بۆ عیراق و هەرێمی كوردستان.\nئۆپەراسیۆنەكانی توركیا لە ناو خاكی هەرێمی كوردستان نوێ نین، بەڵام ئەوەی نوێیە لەو پرسەدا ئەگەری هەماهەنگییەكانی نێوان بەغدا و هەولێرە، بەم هەماهەنگییەش، توركیا بێ هیچ لاری نەبوونێكی ئەو دوولایەنە، ئەگەر ئێستا بە قووڵایی 70 كیلۆمەتر لەناو خاكی هەرێمدا بێت، ئەوا ئەو قووڵاییە و پێگە سەربازییەكەی توركیا لە ناو قەوارەی سیاسی و جوگرافیی هەرێمدا، زیاتر دەبێت.\nئۆپەراسیۆنەكەی توركیا لە ژێر هەر ناوێكدا بێت، دواجار ئەوان دێنە ناو خاكی هەرێم، كە ئەمە مەترسییەكی گەورەیە لە سەر قەوارەی سیاسیی هەرێم. سەرۆك كۆماری توركیا لە یەكێك لە وتارەكانیدا دەڵێت «سوپای توركیا لە هەر كوێ بێت، ئەوێ خاكی توركیایە». لە هەرێمی كوردستان، توركیا 59 بنكە و پێگەی سەربازیی هەیە. ئایا توركیا لە دوای نەمانی «مەترسی ئەمنی» لە هەرێم دەكشێتەوە؟. ئەمە پرسیارێكە دەبێت لێپرسراوانی هەرێم بیرێكی جددی لێبكەنەوە.\nبەغدا بۆچی بە ئۆپەراسیۆنەكەی توركیا رازیی دەبێت؟ ئەم پرسیارەش دیسانەوە دەمانگەڕێنێتەوە بۆ پرس و ئەگەری لاوازكردن و لەباربردنی قەوارەی سیاسیی هەرێم، لە دوای ریفراندۆمەوە، كە لە هەلومەرجێكی نالەبار و بێ پشتیوانیی وڵاتانی زلهێز، كرا.\nوەزارەتی ناوخۆی توركیا دوای گەڕانەوەی وەزیری بەرگریی وڵاتەكەی لە عیراق، هەواڵی دەستپێكردنی ئۆپەراسیۆنێكی نوێی لە خاكی هەرێمی كوردستاندا راگەیاند. ئەم بەهارە ئەگەری هەیە ئۆپەراسیۆنەكە بە بیانووی»مەترسی ئەمنی» دەستپێبكات، بەڵام ئەوەی جێگەی مەترسیی زۆرە ئەوەیە، كە قەوارەی سیاسی و جوگرافیی هەرێم، لە دوای ئەو ئۆپەراسیۆنە و زیادبوونی هەژموونی توركیاوە بە كوێ دەگات و ئامانجی شاراوەی توركیا لە هەرێم كەی روون دەبێتەوە؟.\nهیلاری كیلنتۆن و كچەكەی لە درامای « ژنانی كۆبانێ» دا بەشداریی دەكەن


حوکمی ١٥ ساڵ بەندکرانی سەردار ئوزمووش پشتڕاست کرایەوە\n12:29 - 23 June 2020\nهەنگاو: حوکمی ١٥ ساڵ بەندکرانی سەردار ئوزمووش هاووڵاتیی خەڵکی باکووری کوردستان لەلایەن دیوانی بەرزی وڵاتی ئێرانەوە پەسەند کرا.\nبەپێی ڕاپۆرتی گەیشتوو بە ڕێکخراوی مافی مرۆڤی هەنگاو، لە ماوەی ڕۆژانی ڕابردوودا، حوکم ١٥ ساڵ بەندکرانی سەردار ئوزمووش، بەندکراوی سیاسی ڕاگیراو لە بەندیخانەی ئورمیە لەلایەن لقی ٢٥ی دیوانی بەرزی وڵاتەوە وەک خی پەسەند کراوەتەوە.\nسەردار ئوزمووش، مانگی ڕێبەندانی ساڵی ڕابردوو لەلایەن لقی دووهەمی دادگای شۆڕشی ئورمیە بە سەرۆکایەتی دادوەر ”شەیخلوو“ بە تۆمەتی ”هاوکاری و ئەندامەتی لە پارتی کرێکارانی کوردستان“ حوکمی ١٥ ساڵ بەندکرانی بە سەردا سەپا. ناوبراو هەروەها بە تۆمەتی ساز کردنی پاسپۆرتی ساختە حوکمی ٣ ساڵ بەندکرانی بە سەردا سەپاوە.\nسەردار ئوزمووش ١٨ ساڵ پێش بۆ ماوەی ٨ مانگ ئەندامی پارتی کرێکارانی کوردستان بووە و دوای جیابوونەوە لەو حیزبە لە هەرێمی کوردستان گیرساوەتەوە.\nناوبراو ڕۆژی چوارشەممە ٢٠ی سەرماوەزی ٢٧١٩ (١١ی دێسامبری ٢٠١٩) لەلایەن هێزەکانی ئیدارەی ئیتلاعاتی ئورمیە کاتێک ویستبووی لەڕێگای ئێرانەوە بڕواتە ئەرمەنستان و لەوێوە بەرەو ئەورووپا بڕوات، دەستبەسەر کرابوو.\nسەردار ئوزمووش سەرەتا تەنیا بە تۆمەتی هەبوونی پاسپۆرتی ساختە دەستبەسەر کرابوو، بەڵام دوای ئەوەی خۆی دانی بەوەدا ناوە کە ١٨ساڵ پیش بۆ ماوەی ٨ مانگ ئەندامی پ ک ک بووە ئەو حوکمە قورسەی بە سەردا سەپاوە.


چین.. زیاتر لە دوو ملیۆن موسڵمان لە زینداندان – ئیسلامی\nسه‌ره‌تا/ جیهانی ئیسلامی/چین.. زیاتر لە دوو ملیۆن موسڵمان لە زینداندان\n19 ده‌قه‌ی خوێندنه‌وه 1\nڕێکخراوی کلاریۆن پرۆجێکت لە ڕاپۆرتێکیدا باسی لەوە کردووە، زیاتر لە دوو ملیۆن موسڵمان لە وڵاتی چین لە کامپە نهێنییەکاندا زیندانیکراون و دەستبەسەرن.\nڕێکخراوەکە پشتی بە داتاکانی لیژنەکانی نەتەوە یەکگرتووەکان بەستووە و باسی لەوەش کردووە نیگەرانی و دوودڵییەکان لەبارەی چارەنوسی ملیۆنان موسڵمانی چینەوە زیادیکردووە.\nڕێکخراوی کلاریۆن پرۆجێکت باسی لەوە کردووە کە بەهۆی پەیوەندییان لەگەڵ سەرکردە موسڵمانەکان لە چین زانیاریی لەبارەی ئەو کامپە نهێنیانەوە دەستکەوتووە کە دەسەڵاتدارانی چین موسڵمانانی تیادا زیندانی و دەستبەسەردەکەن.\nڕێکخراوەکە لە گرافیکێکدا ئاماژەی بەوەش کردووە، چین کەمینەیەکی گەورەی موسڵمانی تیادا دەژی و تەنیا موسڵمانانی گەلی ئویغور ژمارەیان ١٠ بۆ ٢٠ ملیۆن کەس دەبێت و لە ناوچەیەک بە ناوی ڕۆژهەڵاتی تورکستان یان شینجیانگ دەژین کە سێ هێندەی خاکی وڵاتی فەڕەنسا دەبێت.\nلە گرافیکەکەدا نەخشەی ڕۆژهەڵاتی تورکستانی خستووەتەڕوو و ئاماژەی بەوە کردووە کە دوو ملیۆن موسڵمانی ئویغور و موسڵمانانی تر بەزۆر ڕاپێچی “کامپە سیاسییەکان بۆ پەروەردەکردنەوە” کراون لە ڕۆژئاوای شینجیانگ.\nباسی لەوەش کردووە کە چین بە بیانووی ڕووبەڕووبوونەوەی توندڕەوی دینی و دابینکردنی ئاسایش و سەقامگیری کۆمەڵایەتی ئەو کارە دەکات.\nهاوکات بەگوێرەی ووتەی ئەحمەتجان عوسمان سەرۆکی حکومەتی ڕۆژهەڵاتی تورکستان، چین دەیەوێت ڕێگایەک لە وڵاتەکەدا بۆ مەبەستەکانی بازرگانی دروستبکات و بۆ ئەو مەبەستەش چین پێویستە ڕۆژهەڵاتی تورکستان بکات بە “زۆنێکی سەلامەت”، هەر لەبەر ئەمەیشە کە چین لە ڕێگەی سەربازییەوە ناوچەکەی تەنیوە.\nبەگوێرەی ڕێکخراوی کلاریۆن پرۆجێکت هەر کەسێک خرابێتە ئەو کامپانە و دەستبەسەربێت ئەوە ماوەی زیندانیکردنەکەی لە یەک ساڵەوە دەستپێدەکات (واتە کەمتر لە یەک ساڵ زیندانیکردنی تیادا نییە) و لە هەر ژوورێکی کامپەکاندا زیاتر لە ٢٠ کەس زیندانیکراون.\nلەناو زیندانەکاندا لە کاتژمێر پێنجی بەیانییەوە ئاڵای چین (و حزبی کۆمیۆنیست) هەڵدەکرێت و لە کاتژمێر نۆی بەیانیشەوە تا پێنجی ئێوارە باسی یاسا و سیاسەت و پرۆتۆکۆڵەکانی حزبی کۆمیۆنیست (شیوعی) بۆ موسڵمانان دەکرێت.\nڕۆژانە سێ ژەم خواردن دەدرێت بە زیندانەکان (بەیانی و نیوەڕۆ و ئێوارە) و پێش هەموو ژەمەکان موسڵمانان لەسەریان پێویست کراوە کە گۆرانی چینی بڵێن و ستایشی حزبی شیوعی چین و شی جینپینگ سەرۆکی چین بکەن و دروشمەکانی شۆڕشگێڕی بڵێنەوە. کاتژمێر ١٢ی شەویش گڵۆپ و کارەبا دەکوژێنرێتەوە.\nبەگوێرەی ئەو ڕێکخراوە ئەمریکییە کاریگەرییە درێژخایەنەکانی ئەم زیندانی و دەستبەسەرییەی موسڵمانان خراپتربوونی تەندروستی موسڵمانان و نەخۆشیی نامۆیە، و ڕێکخراوەکە باس لەوە دەکات کە دەسەڵاتداران دەستکاری خواردنەکان دەکەن بەمەبەستی زیانگەیاندن بە موسڵمانانی زیندانیکراو. هەروەها منداڵان لە دایک و باوکیان جیاکراونەتەوە و براونەتە هەتیوخانەکان، هاوکات هەموو زیندانیکراوەکان نمونەیەک لە DNAییان لێوەرگیراووە.\nڕێکخراوی کلاریۆن پرۆجێکت، ڕێکخراوێکی ئەمریکییە و بنکەی سەرەکیی لە واشنتن دی سی-یە لە ویلایەتە یەکگرتووەکانی ئەمریکا.\nبزوتنەوەی حەماس: ئیسرائیل بەرپرسیارە لە زیادبوونی هەر گرژییەک


ئایا نوێژى تەراویح چۆنە وە چەند ڕكاتە؟ : ماڵپەڕی وەڵامەکان\nڕۆژوونوێژى تەراویحئایا نوێژى تەراویح چۆنە وە چەند ڕكاتە؟\nئایا نوێژى تەراویح چۆنە وە چەند ڕكاتە؟\nنوێژى تەراویح بریتى یە لە شەونوێژ لەمانگى ڕەمەزاندا كە بریتییە لە 11 ركات كە لەدواى نوێژى خەوتنانەوە (عشاء) دەست پێ دەكات تا كاتى بانگى بەیانى، نوێژى تەراویح دوو ڕكاتە لە كۆتاییدا یەك ڕكات بە تەنها دەكرێت یان 8 ڕكات دوو دوو دەكرێت سێ ڕكاتیش نوێژى (وتر) لە كۆتاییدا دەكرێت.\nحوكمى ئەم نوێژە سوننەتە لە ڕەمەزاندا پێى دەگوترێ تەراویح وە جگە لە ڕەمەزاندا (قیام اللیل) یان (الوتر).\nحوکمی هەڵگرتن و تەماشاکردنی قورئان لە لایەن نوێژ خوێنانەوە لە نوێژی تەڕاویح دا ئایا لە نێوان هەر دوو ركاتێکى تەراویح هیچ زیكرێكی تایبەت لە پێغەمبەری خواوە صلی الله علیه وسلم وارد بووە؟ نوێژی تەراویح واتا و فەزڵ و کاتی و ژمارەى ڕکاتەکانى ئایا نوێژى تەراویح بەس تایبەتە بە مانگى ڕەمەزانەوە؟یان دەتوانى لە جگە لە ڕەمەزانیش بیكەى؟ ئافرەت تەراویح لە ماڵەوە بکات باشترە یان لە مزگەوت؟ وە کۆمەڵێ ئافرەت دەتوانن لە ماڵێکدا خۆیان جەماعەت بکەن؟\nسەردان: ٤,٧٠٥ بەش: نوێژى تەراویح\nپرسیاری دواترئايا نوێژی عیشا تەئخیر بكەی گوناح نیە ؟ پرسیاری پێشترنوێژى ئیستیخارە چۆنە؟


لە ڤالەنسیا ناکۆکی و یاخیبوون باڵی بەسەر یانەکەدا کێشاوە – یاریگانێت\nدەستپێك/ئیسپانیا/لە ڤالەنسیا ناکۆکی و یاخیبوون باڵی بەسەر یانەکەدا کێشاوە\nلە ڤالەنسیا ناکۆکی و یاخیبوون باڵی بەسەر یانەکەدا کێشاوە\nیاریگا-یانەی ڤالەنسیا رووبەرووی جەنگێکی ناوخۆیی بووەتەوە پاش دەرکردنی مارسێلینۆ لە راهێنەرایەتی شەمشەمەکوێرەکان و بەر لە یاری بەرامبەر بارسێلۆنا و چێڵسی.\nڤالەنسیا ساڵانێکی زۆرە بە ساتەوەختێکی قورسدا تێدەپەڕێت بەڵام سەرەنجام لەسەر دەستی مارسێلینۆ کەمێک جێگیری بەخۆیەوە بینی کاتێک لە ٢٠١٧دا ئەو پۆستەی گرتە دەست. بەڵام دوور لە هەموو چاوەڕوانییەک پیتەر لیمی سەرۆکی یانەکە بڕیاری دوورخستنەوەی مارسێلینۆی دا کە لەنێو یاریزانان و هاندەرانیشدا زۆر خۆشەویست بوو.\nبڕیارەکەی لیم تەواوی یاریزانان و بەشێکی زۆری کارگێڕی یانەکەشی توڕەکردووە تا ئاستی یاخیبوون, بە تایبەت کە ئەنجامەکانی یانەکە لە سێ هەفتەی سەرەتادا هێند خراپ نەبوون و ڤالەنسیا خاوەنی چوار خاڵە ، هاوشێوەی بارسێلۆنا. وە وەرزی رابردوو دوای ١١ ساڵ چاوەڕوانی توانی ڤالەنسیا بە ناسناوێک شاد بکات کاتێک بوونە پاڵەوانی شای ئیسپانیا.\nماڵپەڕی گۆڵ هۆکاری دەرکردنی ئەو راهێنەرەی بۆ ئەوە گەڕاندووەتەوە کێشەی لەگەڵ خۆرخی مێندێزی بریکار هەبووە، مارسێلینۆ ئامادە نەبووە یاری بە یاریزانەکانی ئەو بریکارە بکات کە پێکهاتبوون لە نانی،ئینزۆ پێرێز، ئەیمەن عەبدونور، ئەلڤارۆ نێگریدۆ”. بە هۆی ئەوەی مێندێز کاریگەرییەکی گەورەی لەسەر ڤالەنسیا هەیە سەرەنجام بە دەرکردنی راهێنەرەکە کۆتایی هاتووە.\nئیکزوێل گارای بەرگریکار زۆر بە راشکاوانە لە پێگەی فەرمی خۆی نوسیویەتی “هەرکەسێک ئەم بڕیارەی داوە تەنها هەڵەی بەرامبەر بە تۆ نەکرد بەڵکو بەرامبەر بە یاریزانان و هاندەرانیش. بە دەنگێکی بەرز و بە راشکاوانە دەیڵێم ئەمە رەوای هەق نیە!”.\nئەوەی هێندەی دیکە ڤالەنسیای توڕەکرد، جێگرەوەکەی مارسێلینۆ یە کە راهێنەرێکە بە ناوی سیلادێس و هەرگیز پێشتر کاری راهێنەرایەتی یانەیەکی نەکردووە و تەواوی ئەزموونی کارکردنی یاریدەدەری جولین لیپیتیگوێی راهێنەری پێشووی ریاڵ مەدرید و ئیسپانیا بووە.


ژنی په‌ناخواز مافی خۆیان پێ ڕه‌وا نابینرێت - Radio Sweden Kurdish - رادیۆی سوید Radyoya Swêdê | Sveriges Radio\nژنی په‌ناخواز مافی خۆیان پێ ڕه‌وا نابینرێت\nبڵاو کرایه‌وه onsdag 17 december 2008 kl 16.01\nڕێکخراوی خاچی سوور، دوێنێ، ڕاپۆرتێکی له‌باره‌ی ئه‌و ژنانه‌وه بڵاو کرده‌وه، له پرسی په‌ناخوازیدا به چاوێکی که‌مه‌وه سه‌رنج ده‌درێن و هه‌ڵداوێردرێن. گرۆیه‌ک که سه‌ختتر دووچار ده‌بن، ئه‌و ژنانه‌ن له ڕێی شووکردنه‌وه بۆ سوید دێن.\nژنی وا مۆڵه‌تی مانه‌وه و نیشته‌جێبوونی لێره نامێنێ، ئه‌گه‌ر هاوسه‌رێتییه‌کانی له ماوه‌ی دوو ساڵی سه‌ره‌تایدا هه‌ڵ بوه‌شێته‌وه. ئه‌مه‌یشه که پیاوانێک که‌ڵکی خراپی لێ ده‌گرن، چونکه ده‌زانن که ژن خراپیان به‌سه‌ردا دێت، ئه‌گه‌ر به ته‌ڵاقدراوی بۆ وڵاتانی خۆیان بگه‌ڕێنه‌وه.\nهانی ژنێکه ساڵی 2005 بۆ سوید هاتووه، به‌ڵام دوای پێنجمانگ مێرده‌گه‌ی به جێ هێشتووه. هانی ده‌ڵێت که مێرده‌که‌ی ده‌یویست بیکوژێت. ژنیش که بۆی دیار بکه‌وێت که که‌سێک هه‌یه و ده‌یه‌وێت بیکۆژێت، بیر ناکاته‌وه، جێی ده‌هێڵێت.\nله بنکه‌کانی ستۆکهۆلمی ڕێکخراوی له‌خۆبورده‌ی پێوه‌ندییه‌کانی ژنان ـ کڤینوس نێت ڤێرک ـ ـدا هاننی دانیشتووه، که سێ ساڵی له‌مه‌وبه‌ر بۆ سوید هاتووه، دوای ئه‌وه‌ی خێزانه‌که‌ی شووکردنی ئه‌وی له‌گه‌ڵ خێزانێکی تری ئێرانی، که نیشته‌جێی سویده بڕیار داوه.\nهاننی ده‌ڵێت باوکم ناچاری کردم مێرد به هاووڵاتییه‌کی سویدی بکه‌م.\nهاننی له بریتی ئه‌وه‌ی له‌و خانووه‌دا نیشته‌جێ ببێت، که ماڵه‌مێرده‌که‌ی به‌ڵێنییان پێی دابوو، ناچار کرا پێنج مانگ و نیو له ژێرزه‌مینێکدا بژێت و جار به‌سه‌ر جاره‌وه ده‌ستدرێژی لێ بکرێ. هانیی ده‌ڵێت که مێرده‌که‌ی ئه‌می به کۆیه‌لی خۆ ده‌ویست. که‌سێکی ده‌ویست بێته ئێره و ئیشی ماڵه‌وه‌ی بۆ بکات و ئاگای لێی بێت و خۆراکی بۆ لێ بنێ و باخه‌ڵیی بکات.\nدیاره هانیی له سه‌ره‌تادا سویدی نه‌ده‌زانی. هه‌رچی پێوه‌ندییه‌کی به ده‌ستگه و بژیشک و کۆمه‌ڵگه‌ی سویدییه‌وه هه‌یه، له ڕێی شووه‌که‌یه‌وه بووه.\nهانی به هۆی ئه‌و ده‌ستدرێژییانه‌وه دووچاریان بووبووه‌وه، پاش ماوه‌یه‌ک کێشه‌ی نێوله‌شی بۆ هاته پێش. هانی ده‌ڵێت که سه‌ردانی بژیشکی نه‌خۆشییه‌کانی ژنی کرد، یونیکولۆگ ـ وه‌رگێڕی نه‌بوو، مێرده‌که‌ی سویدییه‌که‌ی بۆ وه‌ر ده‌گێڕا. بژیشکه‌که پێی گوت که ئێوه نابێ باخه‌ڵیی بکه‌ن، چونکه تۆ ـ هانی ده‌ڵێت مه‌به‌ستی بژیشکه‌که من بوو ـ که من ناتوانم باخه‌ڵیی بکه‌م. به‌ڵام مێرده‌که‌ی پێی گوت بژیشکه‌که ده‌ڵێت که ئه‌وان ده‌بێت درێژه به باخه‌ڵیکردنه‌که بده‌ن.\nئیلیسابێت ڤانکێ له ڕێکخراوی پێوه‌ندییه‌کانی ژناندا کار ده‌کات و ئه‌رکی ئه‌وه‌یه ژنان ئاگاداری ئه‌و مافانه‌یان بکاته‌وه له سوید پێیان ڕه‌وا بینراوه. ئه‌و ده‌ڵێت زۆربه‌ی ژنانێک ئێمه ده‌یانبینین، شتێکی ئه‌وتۆ له باره‌ی مافه‌کانی خۆیانه‌وه نازانن. نازانن که له به تاوان ده‌ژمێردرێت ژن بێ حه‌زی خۆی باخه‌ڵیی بکرێت. نازانن به تاوان داده‌نرێت که مێرد له ژنی خۆی بدات. ڤانگێ ده‌ڵێت ئه‌و وڵاتانه‌ی ئه‌م ژنانه لێیه‌وه دێن، لێدانی ژن و باخه‌ڵیکردنی زۆره‌ملێیان لێ تاوان نین.\nژنێکی ته‌ڵاقدراو ئه‌گه‌ر بۆ وڵاتێک بگه‌ڕێته‌وه شه‌ریعه‌ی ئیسلامی لێ به یاسا گیراوه، کێشه‌یه‌کی ته‌واوه. ئه‌و زانیارییانه‌یش له‌مه‌ڕ پاراستنی ژنانه‌وه له ده‌ستگه‌کانی ئه‌و وڵاتانه دێن له‌گه‌ڵ پێڕوه‌کردنی پاراستنه‌که‌ی ژنان نایه‌نه‌وه سه‌ر یه‌ک.\nهانییش ده‌ڵێت له‌و باوه‌ڕه‌دانییه که‌سوکاره‌که‌ی لێی بگه‌ن، یان وه‌ک چۆنێک هه‌یه په‌سه‌ندی بکه‌ن. باوکی ئه‌و هه‌ڕه‌شه‌ی لێ کردووه. ئه‌و وێنه‌یه‌ش له باره‌ی باوکییه‌وه له زه‌ینی گرتووه، بۆمی نالوێنێت له ئێران وه‌ک بوونه‌وه‌رێکی زیندوو بژێ. هانیی ده‌ڵیت باوکم هه‌ر ده‌مکوژێت، یان ناچار ده‌کات خۆم بکوژم.\nهانیی جیا له‌وه‌ی که درێژه به هاوسه‌رێتییه‌که‌ی بدات، هیچ بریتێکی تری نییه.\nلیسابێت ڤانکێی پێوه‌ندییه‌کانی ژنانیش له باسی ژنانی هاووێنه‌ی هانییدا ده‌ڵێت له وڵاتانێکی زۆردا ژن هه‌ن که ژیانیان بۆ ناچیته سه‌ر ئه‌گه‌ر خێزانه‌که‌ی یان مێرده‌که‌ی یاریده‌ی نه‌دات. هانیی ده‌زانێت که بنه‌ماڵه و خێزانه‌که‌ی هه‌ر ده‌یکوژن و باشیش ده‌زانێت که بۆی ناگونجێت بژێوی خۆی وه‌ک بێوه‌ژن دابین بکات. ژنێکیش ڕێی نه‌درێت خانه‌ی خۆی بنێته‌وه یان بژێوی خۆی ده‌سته‌به‌ر بکات، دیاره که تاوانێکه و ده‌چێته ڕیزی دژ به مافه‌کانی مرۆڤه‌وه. له پاڵ خاتوو ڤانکێوه، تاج خانم دانیشتووه که به‌م زووانه ڕه‌وانه‌ی وڵاته‌که‌ی خۆی به‌نگلادێش ده‌کرێته‌وه. تاج له باسی خۆی و ژنانی وڵاته‌که‌یدا ده‌ڵێت ژنی ته‌ڵاقسه‌ندووی به‌نگلادیش ڕێیان نییه تێکه‌ڵی ئاشنا و ڕۆشناکانی خۆی ببن. ژنی وا جیا ده‌کرێنه‌وه، ئه‌گه‌ر کاریشیان بۆ لوا و دامه‌زران، دیاره خاوه‌نکار هه‌وڵ ده‌دات باخه‌ڵییان بکات. ئه‌گه‌ر ژن مل نه‌ده‌ن، کاریان له کیس ده‌چێت. ژنی وا ئه‌گه‌ر به ته‌نیا نیشته‌جێ بن، گه‌لێک پیاو په‌یدا ده‌بن که ناچاری باخه‌ڵیکردنیان ده‌که‌ن.\nتاج ده‌گێڕێته‌وه ژنی ته‌ڵاقسه‌ندوو له به‌نگلادیش دوو ڕێی به به‌ره‌وه‌یه، یه‌کیان ئه‌وه‌یه که له‌شی خۆی بفرۆشیت و، دووه‌میان که خۆی بکوژێت.\nهانییش په‌ناخوازییه‌که‌ی ڕه‌ت کراوه‌ته‌وه. سه‌ره‌ڕای به‌ندی 12 ـه‌ی یاسای تایبه‌ت به ده‌ره‌کییه‌کان، که ده‌یسه‌لمێنێت په‌نا به که‌سی ده‌ره‌کی ڕه‌وا ده‌بینرێت، ئه‌گه‌ر که‌سه‌که توندوتیژی له ئاستدا بکرێت یان هه‌ر جۆرێکی دیکه‌ی سوکایه‌تیپێکردن به ئازادی یان ئاسووده‌ییه‌که‌ی بێته ڕێ.\nهانیی ده‌ڵێت لێمیان پرسیوه‌ته‌وه و منیش هه‌موو شتێکم بۆ گێڕاونه‌ته‌وه. به‌ڵام دوای دوو سێ مانگ پێمیان ڕاگه‌یاند که به‌ڵێ ده‌زانن ده‌ستدرێژی لێ کراوه، به‌ڵام هیچ ڕێسایه‌ک نییه بۆی بلوێنێت لێره بمێنیته‌وه.\nئه‌و هه‌موو سووکایه‌تییه‌ی به هانیی کراوه، به هه‌ند نه‌گیراوه. له ڕه‌تکردنه‌وه‌ی داواکه‌یدا دادگه‌ی کۆچ ئاماژه‌ی داوه،  که ده‌ستگه‌ی کۆچ ئه‌و ده‌ستدرێژییانه‌ی هانیی دووچاریان بووه، به مه‌ترسیدار نه‌گرتووه. بۆیه هانیی له بریتی داوا کۆنه‌که‌ی ئێستا په‌نا ده‌خوازێت.\nهاننی که توندوتیژیی دژا کرا. هه‌موو لایه‌ک پێیان گوتووه لای مێرده‌که‌ت نه‌مێنه‌وه، جێی بهێڵیت و ئه‌وان یاریده‌ی ده‌ده‌ن. که نه‌مایشه‌وه پێیان گوت به داخه‌وه، ئه‌گه‌ر دووساڵی له‌گه‌ڵدا بمێنیته‌وه، مۆڵه‌ت ده‌درا لێره نیشته‌جێ ببێت. به‌ڵام ئێستا ناتوانن یارمه‌تی بده‌ن. ئێستایش هانیی نازانێ له‌گه‌ڵ مێرێک بمێنمه‌وه که لێی داوه و ده‌ستدرێژی لێ کردووم یان چی بکات.


نووچە نێت | ڕاستگۆیی بێ لایەنی| بایدن و سڕینەوەی گرژییەکان: لە ئەفغانستەوە تا دۆسیەی ئەتۆمی ئێران\nApril 2021 18 - 23:58:30\nد. موحه‌مه‌د حوسێنزاده\nدوو ڕۆژ پێش ئێستا، میدیاکان باسی ئەوەیان کرد کە سەرۆکی ئەمریکا دەیەوێ هێزەکانی وڵاتەکەی لە ئەفغانستان بکشێتەوە. دوێنێ جۆ بایدن بە فەرمیی ئەو سیاسەتەی ڕاگەیاند و گوتی کۆتایی بە "شەڕی بێکۆتایی" ئەفغانستان دێنین و تا یازدەی سیپتەمبەر هەموو هێزەکانمان لە ئەفغانستان دەکشێینەوە. بایدن وتیشی داوا لە تالیبان دەکەین ڕێگا نەدەن تیرۆریستەکان خاکی ئەفغانستان بۆ هەڕەشە لە ئەمریکا و هاوپەیمانانی بە کار بهێنن!\nئینگلیس ڕایگەیند ئێمە ئەو هەموو ساڵە پشتمان بە ئامریکا بەستبوو و لە ئەگەری چوونە دەرەوەی هێزەکانی ئەمریکا، ئێمەش هەموو هێزەکانمان دەکشێنینەوە. سکرتێری ناتۆیش بە فەرمیی ڕایگەیاند ئەوە بڕیارێکی مەترسیدارە بەڵام هەموومان پێکەوە هاتینە ئەفغانستان و پێکەوەیش بە جێی دێڵین. کەوابوو، لە دوو هەفتەی دیکەوە دەست پێدەکەین و تا پێنج مانگی تر هەموو هێزەکان دێنینە دەر و ئەفغانستان چۆڵ دەکین. واتە ئەو وڵاتە دەیسپێرن بە تالیبان و ئەشرەف غەنی.\nئەوە تا ڕادەیەک پێشبینی کراو بوو و هەمان سیاسەتە کە بایدن لە هەڵمەتی هەڵبژاردنەکان و بە تایبەت نزیک مانگێک پێش ئێستا لە دەقی سەرەتایی "ستراتیژی ئاسایشی نیشتمانیی"دا باسی لێ کردبوو و وتبووی کۆتایی بە "شەڕە بێ کۆتاییەکان"ی ڕۆژهەڵاتی ناوەڕاست دێنین.\nئەمریکا هەم خاوەن بەرژەوەندی دیار و درێژخایەنە و هەم خاوەن ستراتیژی جۆراوجۆرە. لە ستراتیژی ئاسایشی نیشتمانیی یەک ساڵە و دوو ساڵە و چوارساڵەوە، بگرە تا ستراتیژی ئاسایشی نیشتمانیی بۆ سەدەی بیست و یەک. بەڵام هاوکات ستراتیژی سیاسەتی دەرەوەی هەر سەرۆکێکی ئەمریکا لەژێر کاریگەری: یەکەم، لۆبییەکان و دووەم، تیمی هەڵبژێردراوی سەرۆکدایە. بە تایبەت وەزیری دەرەوە [لە ئێستا: ئەنتۆنی بلینکن] و ڕاوێژکاری ئاسایشی نیشتمانیی[لە ئێستادا:جیک سالیوان].\nهەروا کە پێشبینی دەکرا تیمی بایدن ڕۆژهەڵاتێکی ئارام و بێ دەردیسەریان دەوێت، بەتایبەت بۆ ئەوەی هێزی خۆیان تەرخان بکەن بۆ ئاساییکردنەوەی دۆخی ناوخۆیی و ڕووبەڕووبونەوە لەگەڵ بەرزەفڕییەکانی دوو وڵاتی ڕووسیا و چین لە ساڵانی داهاتوودا. دیارە پێویست بە گوتن ناکات، ئەمە بەو مانایە نییە کە ئیتر ڕۆژهەڵاتیان بۆ گرنگ نییە و ڕادەستی مەلا و تیرۆری دەکەن.\nتا ئێستاش بایدن بەپێچەوانەی دۆناڵد ترەمپ، سەرۆکی پێشووی ئەمریکا، حوسییەکانی لە لیستی تیرۆر دەرهێناوە بۆ ئەوەی ڕەوایی گفتوگۆیان پێ بدات. گوشاریان خستە سەر سعوودیە بۆ ئەوەی بەرەو گفتوگۆ هەنگاو بنێن. بە پێچەوانەی ترەمپ ڕایانگەیاندووە کە دەست دەکەنەوە بە پێدانی ۲۵۰ ملیون دۆلار یارمەتی بە فەلەستینییەکان، بۆ ئەوەی ڕابەڕانی فەلەستین دووبارە ڕێگای گفتوگۆ بگرنە بەر و ئەمریکا وەک نێوەندگیر قەبووڵ بکەن. لە چارەسەرکردنی ناکۆکییەکانی هەولێر و بەغدا ڕۆڵیان گێڕا. هاوکات گفتوگۆ ستراتیژییەکانیان لەگەڵ بەغدا بۆ چارەسەرکردنی کێشەکانی نێوانیان دەست پێکردنەوە. گفتوگۆکان لەگەڵ تالیبانیش گەیشتنە ئەو جێگایەی کە ئێستا بایدن لە تالیبان داوای کردووە ڕێگا نەدەن تیرۆریستان لەوێوە هەڕەشە لە ئەمریکا و هاوپەیمانان بکەن. هەمان تالیبان کە ئەمریکا دوای ڕووداوەکانی ۱۱ی سیپتەمبەری ۲۰۰۱ هێزی سەربازیی بۆ لەناوبردنی دەسەڵاتەکەی ئەوان لە ئەفغانستان بەکار هێنا.\nلە پاڵ ئەوانەدا ئەمریکا ڕایگەیاندووە هەوڵ دەدات کێشەی ئەتۆمی ئێرانیش لە ڕێگای "دیپلۆماسی"یەوە چارەسەر بکات. خامنەییش لە قسەکانیدا بە بۆنەی دەستپێکردنی ڕەمەزانەوە نەک هەر باسی تەقینەوەکەی نەتەنزی نەکرد بەڵکو وتی گفتوگۆکان زۆر دڕێژەیان پێ نەدەن، [واتە خێرا یەکلاییان بکەنەوە]. تەنانەت بەو جۆرەیش هەندێ کەس چاوەڕوانیان دەکرد ئەمریکا تا ئێستا نە باسی سیاسەتی ناوچەیی و کشانەوەی هێزەکانی ئێرانی کردووە و نە باسی مووشەکەکان. هەڵبەت زۆر ئاشکرا و دیارە ئەگەر ئێستا و لەم گفتوگۆیانەدا ئەو باسە نەکات، واتە هەر بڕوای پێی نییە و ئەوە بۆ ئارامکردنەوەی دراوسێکانی ئێران دەڵێت، دەنا دوای ڕێککەوتنی ئەتۆمی ئەگەر بڕیار بێت لەبەر تاقیکردنەوەی مووشەک یان سیاسەتی ناوچەیی هەمدیسان ئێران تەحریم بکات، ئێرانیش دووبارە دەست دەکاتەوە بە پیتاندنی یورانیۆم. چونکە لە بنەڕەتدا چالاکی ئەتۆمی ئێران لەم قۆناغەدا هەر وەکوو کارت بە کار دەهێنرێ. کەوابوو بایدن ئەگەر بیهەوێ کێشەی مووشەکی ئێران چارەسەر بکات دەبێ بڕوانێن بزانین ئێستا باسی دەکات یا نا. هەڵبەت ئەو هاوکێشە زۆریش سەیر نییە، چونکە هەر پێش ئەوەی بایدن بە فەرمی دەسەڵات بە دەستەوە بگرێ، زۆرێ لە شارەزایانی سیاسەتی دەرەوەی ئەمریکا لەو بڕوایەدا بوون دۆسیەی ئەتۆمی ئێڕان دژوارترین و ئاڵۆزترین پرسی سیاسەتی دەرەوەی دیمۆکراتەکان دەبێت و ڕەنگە پێویست بێ کات و وزەیەکی بەرفراوانی بۆ تەرخان بکەن. بەڵام هەر جۆرێک بێت تا ئەم ساتە هەم واشنتۆن و هەم تاران خوازیاری گفتوگۆ و ڕێککەوتنن.\nهەر دوێنێ کە ئێران ڕایگەیاند دەست دەکات بە پیتاندنی یورانیۆم بە ڕێژەی 60%، خاتوو وندی شێرمەن کە ڕۆڵی سەرەکی هەبوو لە ڕێککەوتنی ئەتۆمی لە سەردەمی ئوبامادا و نوێنەری سەرەکی ئەمریکا لەو گفتوگۆیانەدا بوو وەک جێگری وەزیری دەرەوە دیاری کرا. هاوکات نزیکەی سی سێناتۆری ئەنجومەنی پیران داوایان لە بایدن کرد کۆتایی بە سیاسەتی شکستخواردووی ترەمپ بێنێت و بە شێوەی "هەنگاو بە هەنگاو" بگەڕێتەوە بۆ ڕێککەوتنی ئەتۆمی.\nعەلی خامنەیی، ڕابەری کۆماری ئیسلامیش، تا ئێستا هیچ گوێی بەوانە نەداوە کە دەڵێن لە تۆڵەی تەقینەوەکەی نەتەز، کۆتایی بە گفتوگۆکان بێنین.\nمن پێم وایە تاران و واشنتۆن لە کۆتاییدا لەسەر ئەو فورمولی "هەنگاو بە هەنگاوە" ڕێک دەکەون. ئەوەی ئاشکرایە تاقە ئەکتەرێک کە ڕەنگە بتوانێ ئەو ڕەوتە بە گشتیی بگۆڕێت، ئیسرائیلە. بەڵام دیارە تاران بڕیاری داوە و لە قازانجی خۆی دەبینێ کە لە بەرانبەر گورزەکانیدا تا بۆی دەکرێ پشوودرێژ بێ. دەنا ئەگەر لێکۆڵینەوەیەک بکرێ، ڕەنگە ئەو زیانەی لە ماوەی یەک ساڵی ڕابردوودا ئیسرائیل لە وشکاییدا لە بنکەکانی سوپا لە سوریا، لە دەریادا لە کەشتییەکان و لە بنکە ئەتۆمییەکانی دەسەڵاتی تارانی داوە، لەگەڵ شەڕێکی ڕاستەقینە و ڕاستەوخۆی دوو وڵاتدا بەرابەری بکات.\nئیسلامی سیاسی کوردی: ژیان له پەراوێزەکاندا\nSeptember 2021 08\nهۆكارەكانى شكستى ئەمريكا لە ئەفغانستان\nSeptember 2021 05\nئايا ئەمەريكا هێزى نەرمى لە دەستداوە؟\nهەرێمی كوردستان لە بەردەم بە فەڕەنسایی كردنی جیهاندا\nفەرەنسا - کوردستان\nسەرۆك ماکرۆن بۆ سەردانی هەولێر دەکات؟


29/2/2020 09:48 AM\nشڕوشیتاڵی شاهان، ناوی ئەو كۆمەڵە شیعرەی شاعیری عێراقی (جان دەمۆ) یە. كە لە ساڵی ١٩٩٣دا خانەی (الامد) بڵاوی كردووەتەوە. مامۆستا عەبدوڵڵا تاهیر بەرزنجی لە ساڵی ١٩٩٤ وەریگێڕاوە، ساڵی ٢٠٠٤ لەلایەن بنكەی ئەدەبی و ڕوناكبیری گەلاوێژ بڵاوكراوەتەوە.\nوەك مامۆستا عەبدوڵڵا لە پێشەكییەكەیدا ئاماژەی بۆ ئەكات، جگە لە شیعرەكانی ئەو كۆمەڵەیە، دوو شیعری جان دەمۆ كە لە ناو گۆڤاری (العاملون فی النفط) بڵاوكراوەتەوە، لە پاڵ شیعرەكانی ناو (شڕوشیتاڵی شاهان) وەریگێڕاون و لە پاڵ ئەو كۆمەڵە شیعرە دایناون.\nلە شڕوشیتاڵی شاهانەی چاپە كوردییەكە، جگە لەوپێشەكییە بەپێزەی مامۆستا عەبدوڵڵا تاهیر بەرزنجی بە ناوی (چەند وشەیەك بۆ وەرگێڕانی جان دەمۆی پەراوێزخراو) نووسیووییەتی، پێشەكی بەڕێوەبەری خانەی (الامد)یش هاتووە. كە بەو پرسیارە دەستپێدەكات:\nسووتانی شیعر بەرەو كوێت دەبات؟\nدوو وتاری دیكەشی تێدان یەكێكیان عەبدولقادر ئەلجنابی بە ناوی (جان دەمۆ) نووسیوویە، ئەویتریان (فاطمە المحسن) لەژێر ناوی (لە ستایشی جان دەمۆ، سالوكەكانی ئەدەب و شۆڕەسوارانی ژیان)ە.\nهەر لە (شڕو شیتاڵی شاهان)ی چاپە كوردییەكە، چاوپێكەوتنێكی سەرنجبەخشی (عەدنان حسێن ئەحمەد)ی تێدایە، كە لە ساڵی ١٩٩٦ لەگەڵ جان دا سازی داوە.\n(عەدنان حسێن) زۆر بە قوڵی و بێپەردەوە، ڕۆچۆتە نێو ژیانە تایبەتییەكەی (جان دەمۆ)وە و سالوكی و عەبەسی و مەیزەدەیی ئەومان بۆ كەشف ئەكات.\n(هاوڕێكانی كە خۆشەویستییەكی تایبەتییان پێدەبەخشی، بەڕادەیەك كە هەندێكیان هەر دوو هەفتە جارێك دەیانشۆرد، سەر و ڕیش و تووكی بنباڵ و تووكە بەریان بۆ دەتاشی یا لەسەر ئارەزووی خۆی یا بەبیانووی چوونە ناو جیهانی سوریالی و وردبوونەوە لێی، دەسپەڕیان بۆ ئەكرد، یا لە ژیانی غەرائبی خۆیدا كە حەزی دەكرد مومارەسەی بكات ل٣٧)\nدواتر لە ل٤١ ئەڵێت.. ( لە ناوەڕاستی هەشتاكان، ئوتێلە نمرە یەكەكانی بەغداد وەك میلیا مەنسور و فەلەستین میردیان، شیراتۆن ڕێگایان بە جان دەمۆ نەدەدا بچێتە هۆڵەكانیانەوە كە پڕ دەبوون لەو ئەدیبە عەرەبانەی بۆ فێستڤاڵی (مربد) و بابل بانگهێشت كرابوون، بە بیانووی ئەوەی ڕوخساری جان دەمۆ و جلە شێواوەكەی و لەتردانی، مەستییەكی خەست دەنوێنن، یاخود هەندێكیان وابزانن شێتە یان سواڵكەرە)\nهەر دەربارەی ژیانە تایبەتییەكەی جان ئەڵێت:\nساڵی ١٩٧٥یش وڵاتی لوبنانیش بە بڕیارێكی ڕەسمی بەهۆی عەبەس و بەدڕەفتارییەوە وەدەری نا، بەوەی ڕێزی لە سیستمە كۆمەڵایەتییەكانی (بەیروت) نەدەگرت، بە پێوە لەسەر جادە دەوەستا و میزی دەكرد. تا دواجار و درەنگانێك شاری (سیدنی) لە ئامێزی گرت.\nعەدنان حسێن ئەڵێت: (جان دەمۆ بە درێژایی ژیانی بێ پارە و پوول بوو، بەڵام لەژێر فشاری مادیی هەمیشەییدا، كتێب نەبێ، هیچی نەدزیووە ل٣٦)\nعەبدولقادر جەنابییش لە بابەتەكەی سەبارەت بە جان ئەڵێت:\n(جان دەمۆ) شایانی هەموو جۆرە ستایشێكە، چونكە بۆ ئەوەی پاكی خۆی لە عێراقی جاسووس و پیاوكوژەكانی عێراقی صدام دا بپارێزێت، هەر ئەیتوانی بەشێوەیەكی دەرچوو لە نەریتی كۆمەڵایەتی هەڵسوكەوت بكات.\nشاعیریەتی دەمۆ.. ڕاستەقینەیە.


ریفراندۆم لەبەر ڕوناکی شیکردنەوەیەکی زانستی\nمن دەزانم کە خەڵکی ناهۆشیار و دواکەوتووی هەرێم بە جوێنباران و سوکایەتیپێکردن و ناوبردن بە (جاش و خاین) وەڵامی ئەو کەسانە دەدەنەوە ، بێ ئەوەی بەرپرسانی حیزبی لۆمەیان بکەن لەسەر ئەو بێنە زاکەتیە یان و وشەیەک بڵاوبکەنەوە ، بڵێن لە وڵاتانی دیکەش ریفراندۆم کراوە ، بەڵێ و نەخێر وەکو یەک کاتی ڕاگەیاندن و لیست دابەزاندنیان هەبوو . لە کویبک و سکۆتلەندا زۆرینە دژی جیابوونەوە بوون ، لێرە تەنها برادەرێکی سەرکردایەتی یەکگرتوو بەناوی خۆیەوە وتی . بوونی لیستی بەرانبەر دیاردەیەکی تەندروستە.\nحەتمەن ئەو رۆژە دێت کەئەم میللەتە بگات بەمافی ڕەوای خۆی لەسەربەخۆییدا ، بەڵام ئەوە : ١- کەی دەبێ ؟ ٢- چۆن دەبێ ؟ ئەوە وەرچەرخانێکی مێژوویی دەبێ لەژیانی ئەم میللەتەدا . بەڵام ئەم جۆرە وەرچەرخانە کاتێ دێتەئارا کە بارودۆخی خۆییانە و بابەتیانەی (الظروف الذاتیة و الموضوعیة ) پێبگات جا ئەمڕۆ چی لەم دوو فاکتەرە پێگەیشتووە ؟\n- بارودۆخی ( فاکتەری ) خودی هەرێم تا بڵێیت نالەبارە : سەرۆکێکی نایاسایی لە لووتکەی هەرەمی دەسەڵاتدایە و نزیکەی دوساڵە بەزۆرە ملێ پەرلەمانی پەکخستووە و لەناوچەی دەسەڵاتیدا حوکمی پۆلیسی سەپاندووە و پەردەی کێشاوە بەسەر فایلی نەوت و بووجەی گشتی هەرێمدا و مووچەی فەرمانبەرانی بڕیوە و ئەوپەڕی ناڕەزایەتی خستۆتە ناو خەڵکەوە و رۆژێ لەرۆژان ، تەنانەت لەسەردەمی سەدامیشدا لاوانی هەرێم هەوڵی دەربازبوونیان لەنیشتمانەکەیان نەداوە وەکو ئەمڕۆ لەشوێن بەدەستهێنانی پەنابەرێتی . ئەم هەرێمە رۆژێ لەرۆژان پەرت و بڵاوتر نەبووە وەکوئێستە ! حکومەتێ خەمخۆری گەل و نیشتمان بێ دەبێ هەولی چارەسەری ئەم کێشانە بدات لەباتی ریفراندۆمێ کەکێشەکان زێترکات و دۆخەکە ئالۆزترکات .\n- بارودۆخی بابەتیانەش ئەوەیە کەهەرێم ئەمرۆ یارمەتیدەرێکیشی نیە بۆ سەربەخۆیی . لە عێراقیشدا رژێمێکی دیموکراتی نیە تاکارئاسانی بۆ هەرێم بکات . ئێران و تورکیا ئامادەن بەهێزی سەربازیانە سەرکوتی هەرێم بکەن تەنانەت بێ داواکردنی بەغدادیش !\nکوردی عێراق ٣٠ ساڵ چەکی هەڵگرت بۆ حوکمی زاتی ، سەدان هەزار کەس کوژران . کۆتایی کیماباران و ئەنفالی سەدام بوو . ئەگەر سەدام کویتی نەگرتبایە ، دوای ئەوە بەچەند ساڵێ هاوپەیمانی نێودەوڵەتی لاوازی نەکردایە و دواتر نەیڕوخاندایە ئێستەش ئەم کوردستانە لەو نەهامەتیە ڕزگاری نەبوو بوو.\nدەبێ هەموومان لەوە بگەین کەبەدەستهێنانی سەربەخۆیی هەرێم بە رێگەیەکی ئاشتیانەی دیموکراتیدا دەڕوات . ئەمەش تەنها لە عێڕاقێکی دیموکراتیدا بەلێکتێگەیشتن لەگەڵ بەغداد دەکرێ . ئێوەش برایانی ریفراندۆمخواز ، ئەگەر ریفراندۆمی جیابوونەوەتان دەوێ ئەوە خۆتان دەزانن کەبۆتان ناکرێ لەم دۆخەدا ، ئەگەر پرسەکەش بۆ موزایەدە و خەڵەتاندنی ئەو خەڵکەیە ئەوە حسابتان هەڵەیە و ڕەنگە لەسەر خۆیشتان گران بکەوێ .


هێزه‌كانی سوریای دیموكرات سه‌دان خه‌ڵكی تریان له دواهه‌مین ناوچه بچوكبووه‌وه‌كه‌ی "ده‌وڵه‌تی ئیسلامی" (داعش) له سوریا گواسته‌وه و هه‌ینی (1 مارس) ئاماده‌كاریانكرد بۆ دواهه‌مین هێرش بۆ سه‌ر تووندڕه‌وه‌كان كه به‌رگرییه‌كی ناكامانه ده‌كه‌ن بۆ مانه‌وه، ئاژانسی فرانس پرێس رایگه‌یاند.\nئه‌و چه‌كدارانه‌ی داعش و خێزانه‌كانیان كه ماونه‌ته‌وه له دواهه‌مین مۆڵگه خۆیان حه‌شارداوه، دوای ئه‌وه‌ی هێزه‌كانی سوریای دیموكرات دره‌نگانێكی پێنجشه‌ممه سه‌دان كه‌سیان له باغووز گواسته‌وه.\nوته‌بێژی هێزه‌كانی سوریای دیموكرات، موسته‌فا بالی وتی: "چه‌ندین بیانی سه‌ر به نه‌ته‌وه‌ی جیاواز له‌نێو ئه‌و كه‌سانه‌دا بوون."\nپێده‌چێت نزیكه‌ی چه‌ندین هه‌زار كه‌س له كه‌مپێكی كاتیدا مابێتنه‌وه له قه‌راغی باغووز.\nبه‌ره‌به‌یانی پێنجشه‌ممه، وته‌بێژێكی دیكه‌ی هێزه‌كانی سوریای دیموكرات، عه‌دنان عه‌فرین، وتی هێزه‌كه‌ی چاوه‌ڕوانی ته‌واوبوونی گواستنه‌وه‌كانی باغووز ده‌كه‌ن پێشئه‌وه‌ی دواهه‌مین هێرشبكه‌ن بۆ له‌ناوبردنی تووندڕه‌وه‌كان.\nعه‌فرین وتی: "ئێمه ده‌مانه‌وێت پرۆسه‌ی گواستنه‌وه‌كان هه‌رچی زووه ته‌واوببێت بۆئه‌وه‌ی قۆناغی دوای ئه‌وه ده‌ستپێبكه‌ین: هێرشێك یان خۆبه‌ده‌سته‌وه‌دانی" ئه‌و تووندڕه‌وانه‌ی هێشتا له ناوه‌وه‌ن.\nهه‌روه‌ها فه‌رمانده‌ی گشتیی هێزه‌كانی سوریای دیموكرات، مه‌زلوم كۆبانێ وتی قۆناغی كۆتایی ئۆپه‌راسیۆنه‌كه‌ی دژی ناوجه‌رگه‌ی دۆڵی فوراتی داعش، كه له ئه‌یلولی ساڵی رابردوودا ده‌ستیپێكرا، ره‌نگه هه‌فته‌یه‌كی دیكه بخایه‌نێت.\nناوبراو وتی: "له ماوه‌ی نزیكه‌ی هه‌فته‌یه‌كدا، سه‌ركه‌وتنی ته‌واوه‌تی به‌سه‌ر داعشدا راده‌گه‌یه‌نین."\nكۆبانێ له ڤیدیۆیه‌كدا قسه‌یكرد كه له‌لایه‌ن راگه‌یاندنی فه‌رمیی هێزه‌كانی سوریای دیموكراته‌وه پێنجشه‌ممه بڵاوكرایه‌وه له سه‌ردانێكیدا بۆلای ئه‌و شه‌ڕڤانانه‌ی هێزه‌كانی سوریای دیموكرات كه ئازادكران دوای ئه‌وه‌ی بۆ ماوه‌ی سێ هه‌فته لای داعش ده‌ستبه‌سه‌ربوون.\nفه‌رمانده‌كه وتی سه‌لامه‌تیی رزگاركردنی ئه‌وان و ئه‌ندامانی دیكه‌ی هێزه‌كانی سوریای دیموكرات كه هێشتا ده‌ستبه‌سه‌رن هۆكارێكه بۆ هێواشكردنه‌وه‌ی ئۆپه‌راسیۆنه‌كان له دژی باغووز.\nهه‌سه‌ده به‌ردوامه له هێرش بۆسه‌ر مۆڵگه‌كه‌ی داعش له سوریا


هاتووچۆی سۆران؛ لە ڕووداوێكی شێلاندا منداڵێكی تەمەن پێنج ساڵان گیانی لەدەستدا - تۆڕی میدیایی خەڵک\nهاتووچۆی سۆران؛ لە ڕووداوێكی شێلاندا منداڵێكی تەمەن پێنج ساڵان گیانی لەدەستدا\nبەڕێوەبەرایەتی هاتووچۆی سۆران ڕایدەگەیەنێت، لەڕووداوێكی هاتووچۆدا لە گەڕەكی ڕاپەرین منداڵێكی تەمەن پێنج ساڵان گیانی لەدەستدا، داواش لە شوفێران دەكات پابەندی یاساكانی هاتووچۆ بن.\nبەڕێوەبەرایەتی هاتووچۆی سۆران لە ڕاگەیەنراوێكدا بڵاویكردەوە، لە ڕووداوێكی هاتووچۆ لەجۆری شێلان ، لەلایەن ئۆتۆمبێلێكی جۆری تۆیۆتا لاندگروز لە گەرەكی ڕاپەرین لە سۆران لە ئەنجامدا منداڵێكی تەمەن پێنج ساڵان گیانی لەدەستدا.\nبەڕێوەبەرایەتی هاتووچۆی سۆران داوا لە شوفێران دەكات، پابەندی یاساكانی هاتووچۆ بن، بەتایبەتی لەناو كوچە و كۆڵانەكانی شار و ناوچە خەڵك نشینەكان ، بۆ سەلامەتی هەموو لایەك.\nدوای ڕاپۆرتێكی (خەڵك) وەزیری پەروەردە چەند بڕیارێكی بۆ خوێندكارانی 12ی ئامادەیی دەكرد\nخەڵك- بەڕێوەبەرایەتی هاتووچۆی سۆران ئاشكرای دەكات، كە لە ڕووداوێكی هاتووچۆدا شۆفێری ماتۆڕسكیلێك بریندار بوو. بەڕێوەبەرایەتی هاتووچۆی سۆران لە…\n11 نیسان 2021 8.15 pm\nخەڵك- بەڕێوەبەرایەتی هاتووچۆی سۆران ئاشكرای دەكات، كە لە ڕووداوێكی هاتووچۆدا شۆفێری ماتۆڕسكیلێك بریندار بوو.…


✌ ئەنگین دەنیز(هاڕون ئوزگور) شەهیدان\n📅 کاتی تۆمارکردن Jul 5 2020 9:22PM\nنازناو: هاڕون ئوزگور ناو و پاشناو: ئەنگین دەنیز [ زۆرتر... 👁] ✖ ✖ 0 2 ✔ 94% ✍ ر.ف. 5-7-2020 21:22:36\n✌ بارش بارداکچی(بروسک ئامەد) شەهیدان\n📅 کاتی تۆمارکردن Jul 5 2020 8:48PM\nنازناو: بروسک ئامەد ناو و پاشناو: بارش بارداکچی [ زۆرتر... 👁] ✖ ✖ 0 2 ✔ 96% ✍ ر.ف. 5-7-2020 20:48:41\n📝 پژاک: لە وەڵامی شەهیدبوونی هەڤاڵانمان خەونەکانیان بەدیدێنین بەڵگەنامەکان\n📅 کاتی تۆمارکردن May 31 2020 5:57PM\nپژاک شەهیدانی هێرشەکەی گوندی سەفرەی بە رێزەوە بەبی [ زۆرتر... 👁] ✖ ✖ 0 2 ✔ 99% ✍ ب.ج. 31-5-2020 17:57:28\n📝 پیرۆزبایی سەرۆک کۆمار بۆ یادی دامەزراندنی یەکێتی بەڵگەنامەکان\n📅 کاتی تۆمارکردن May 31 2020 12:53PM\n👁 ئەم بابەتە 373 جار بینراوە\nکەسوکاری سەربەرزی شەهیدان، جەماوەری دڵسۆزی یەکێت [ زۆرتر... 👁] ✖ ✖ 0 2 ✔ 99% ✍ ب.ج. 31-5-2020 12:53:14\n📝 پیرۆزباییی پارتی بۆ یادی 45 ساڵەی دامەزراندنی یەکێتی بەڵگەنامەکان\n📅 کاتی تۆمارکردن May 31 2020 12:49PM\nبەبۆنەی چل و پێنجەمین ساڵیادی دامەزراندنی یەکێتی ن [ زۆرتر... 👁] ✖ ✖ 0 2 ✔ 99% ✍ ب.ج. 31-5-2020 12:49:13\n📝 پەیامی پیرۆزبایی سەرۆکی حکومەتی هەرێمی کوردستان بە بۆنەی ساڵیادی دامەزراندنی یەکێتی نیشتمانی کوردستان بەڵگەنامەکان\n📅 کاتی تۆمارکردن May 31 2020 11:17PM\nبە بۆنەی چل و پێنجەمین ساڵیادی دامەزراندنی یەکێتیی [ زۆرتر... 👁] ✖ ✖ 0 2 ✔ 99% ✍ ب.ج. 31-5-2020 23:17:55\n📝 پەیامی پیرۆزبایی ڕێواز فایەق سەرۆکی پەرلەمانی کوردستان بەبۆنەی ساڵیادی دامەزراندنی یەکێتیی نیشتیمانیی کوردستان بەڵگەنامەکان\n📅 کاتی تۆمارکردن Jun 1 2020 10:23AM\nبەبۆنەی یادی 45 ساڵەی دامەزراندنی یەکێتیی نیشتیمان [ زۆرتر... 👁] ✖ ✖ 0 2 ✔ 99% ✍ ب.ج. 1-6-2020 10:23:24\n📝 پەیامی سەرۆکی هەرێمی کوردستان بۆ یادی دامەزراندنی یەکێتیی نیشتمانیی کوردستان بەڵگەنامەکان\n📅 کاتی تۆمارکردن May 31 2020 11:11PM\nبەڕێزان هاوسەرۆکان و ئەنجومەنی باڵای سیاسی و بەرژە [ زۆرتر... 👁] ✖ ✖ 0 2 ✔ 99% ✍ ب.ج. 31-5-2020 23:11:55\n📝 پەیامی کۆسرەت رەسوڵ لە (45)هەمین ساڵیادی دامەزراندنی یەکێتی-دا بەڵگەنامەکان\n📅 کاتی تۆمارکردن May 31 2020 5:50PM\nجەماوەری خۆڕاگرو خۆنەویستی یەکێتی ئەندام و لایە [ زۆرتر... 👁] ✖ ✖ 0 2 ✔ 99% ✍ ب.ج. 31-5-2020 17:50:13


سامسۆنگ مۆبایلەکانی گالەکسی Note 10 و گالەکسی +Note 10 ـی بە پڕۆسێسەری Snapdragon 855 ـەوە ڕاگەیاند – کەی ئای تی ئێن\nکەمێک بەر لە ئێستا و لە کۆنگرەی Unpacked ـدا، کۆمپانیای سامسۆنگ هەر یەکە لە مۆبایلەکانی گالەکسی Note 10 و گالەکسی +Note 10 ـی بە پڕۆسێسەری Snapdragon 855 و نرخی دەستپێکی 949$ ـەوە ڕاگەیاند.\nمۆبایلی گالەکسی Note 10 خاوەن ڕوونمایەکە بە قەبارەی 6.3 ئینج لە جۆری Dynamic AMOLED و بە وردی نیشاندانی 1080 بە 2280 پێکسڵ و خاوەن شووشەی پارێزەری جۆری Corning Gorilla Glass. لە پشتەوە خاوەن 3 کامێرایە بە ڕوونییەکانی 12 و 12 و 16 مێگاپێکسڵ و لە پێشەوە خاوەن کامێرایەکە بە ڕوونی 10 مێگاپێکسڵ و لەسەر چاڵی ژێر ڕوونما جێگیر کراوە. پڕۆسێسەری Snapdragon 855 ـی لەسەر جێگیرە و خاوەن ڕامێکە بە فراوانی 8 گێگابایت و بیرگەیەکی ناوەکی بە قەبارەی 256 گێگابایت. خاوەن پاترییەکە بە توانستی 3,500 ملی ئەمپێر و پشتگیری لە بارگاویکردنەوەی خێرا دەکات بە توانای 25 وات.\nگرنگترین تایبەتمەندییەکانی مۆبایلی Samsung Galaxy Note 10:\nڕوونما: قەبارە: 6.3 ئینج. جۆر: Dynamic AMOLED. وردی نیشاندان: 1080 بە 2280 پێکسڵ. شووشەی پارێزەر: Corning Gorilla Glass.\nپڕۆسێسەر: Qualcomm SDM855 Snapdragon 855 (7 nm) – USA/China.\nگرافیک: Adreno 640 – USA/China.\nبیرگە: 256 گێگابایت (زیادکردن تاوەکو 1 تێرابایت لە ڕێگەی دەرچەی microSD).\nکێش: 168 گرام.\nبارگاویکردنەوە: پشتگیریکردن لە بارگاویکردنەوەی خێرا بە توانای 25 وات.\nکامێرای پشتەوە: سەرەکی: 12 مێگاپێکسڵ بە تیرەی f/1.5-1.8-2.4. دووەم: 12 مێگاپێکسڵ بە تیرەی f/2.1. سێیەم: 16 مێگاپێکسڵ بە تیرەی f/2.2.\nکامێرای پێشەوە(سێڵفی): 10 مێگاپێکسڵ بە تیرەی f/2.2.\nڕایەڵە: Wi-Fi 802.11 a/b/g/n/ac/ax – dual-band – Wi-Fi Direct – hotspot – Bluetooth 5.0.\nڕەنگ: شین – سپی – ڕەش.\nسیستەمی کارپێکەر: OneUI (بنچینەکراو لەسەر Android 9 Pie).\nمۆبایلی گالەکسی +Note 10 خاوەن ڕوونمایەکە بە قەبارەی 6.8 ئینج لە جۆری Dynamic AMOLED و بە وردی نیشاندانی 1440 بە 3040 پێکسڵ و خاوەن شووشەی پارێزەری جۆری Corning Gorilla Glass. لە پشتەوە خاوەن 3 کامێرایە بە ڕوونی 12 و 12 و 16 مێگاپێکسڵ و لە پێشەوە خاوەن کامێرایەکە بە ڕوونی 10 مێگاپێکسڵ و لەسەر چاڵی ژێر ڕوونما جێگیر کراوە. پڕۆسێسەری Snapdragon 855 ـی لەسەر جێگیرە و خاوەن ڕامێکە بە فراوانی 12 گێگابایت و بژاردەی بیرگەی ناوەکی بە قەبارەی 256 و 512 گێگابایت. خاوەن پاترییەکە بە توانستی 4,300 ملی ئەمپێر و پشتگیری لە بارگاویکردنەوەی خێرا دەکات بە توانای 25 وات.\nگرنگترین تایبەتمەندییەکانی مۆبایلی +Samsung Galaxy Note 10:\nڕوونما: قەبارە: 6.8 ئینج. جۆر: Dynamic AMOLED. وردی نیشاندان: 1440 بە 3040 پێکسڵ. شووشەی پارێزەر: Corning Gorilla Glass.\nبیرگە: 256 و 512 گێگابایت (زیادکردن تاوەکو 1 تێرابایت لە ڕێگەی دەرچەی microSD).\nڕایەڵە: 5G – Wi-Fi 802.11 a/b/g/n/ac/ax – dual-band – Wi-Fi Direct – hotspot – Bluetooth 5.0.\nڕەنگ: شین – سپی – ڕەش – پەمەیی.\nسامسۆنگ مۆبایلی گالەکسی Note 10+ 5G ـیشی بە پشتگیری لە نەوەی پێنجەمی پەیوەندی 5G و بە هەمان تایبەتمەندییەکانی گالەکسی +Note 10 ـەوە ڕاگەیاند. هەروەها هەردوو مۆبایلە نوێیەکەی زنجیرەی نۆت پشتگیری لە قەڵەمی زیرەکی S Pen دەکەن و توانای ئەنجامدانی چەند کردارێک هەیە لە ڕێگەیەوە.\nمۆبایلەکانی گالەکسی Note 10 و گالەکسی +Note 10 پشتگیری لە هاوبەشیپێکردنی وزەی پاتری بۆ مۆبایلەکانی دیکە دەکەن. مۆبایلەکان خاوەن کامێرایەکی نوێن کە تایبەتن بە درووستکردنی بنەماکان بە شێوەی 3 دووری.\nنرخی مۆبایلی گالەکسی Note 10 لە 949$ ـەوە دەست پێدەکات و نرخی مۆبایلەکانی گالەکسی +Note 10 و گالەکسی Note 10+ 5G لە 1,049$ و 1,299$ ـەوە دەست پێ دەکەن. لە ئێستادا بەردەستن بۆ کڕین بە شێوەی داواکاری پێشوەختە و لە ڕێکەوتی 23 ـی ئەم مانگەدا بەردەست دەکرێن بۆ کڕین.\nتاگەکان Galaxy Note 10 Galaxy Note 10 Plus Galaxy Note 10 Plus 5G Samsung Unpacked سامسۆنگ گالەکسی نۆت ١٠


ماوەیەکە لە نوسینەکانم باسی بزوتنەوەی گۆڕانم نەکردوە، لە گەڵ هاورێکانم هاورا بوین کە مامەڵەی گۆڕان وەک دو هێزەکەی تری دەسەڵات بکەین، کاری باش شایستەی دەستخۆشی و هاندانە، هەڵوێست و کاری خراپ و نایاسایی و چەواشەکاریش شایستەی شێکردنەوە و باسکردن و رەتکردنەوەن.\nلەسەر گۆڕان زۆرم نوسیوە، تایبەت دوای وەفاتی کاک نەوشیروان، لە گەڵ هاورێکانم لە پرۆگۆڕان زۆر رەخنەمان گرت و پێشنیاز و پرۆژەمان پێشکەش کرد بەمەبەستی هەڵسانەوە و راستکردنەوەی لارێدانەکانی گۆڕان، دیوار نەتقی لێ هاتبێت دەسەڵاتی نوێی گۆڕان ئەو نەتقەشی نەکرد، بۆیە هیچ ئومێدێک بەو بزوتنەوەیە بۆ چاکسازی نەما و هەمو پەیوەندیەکمان لە گەڵیدا پچراند.\nبەهۆی دۆستایەتیم لە گەڵ کاک نەوشیروان، هەروەک دۆستەکانی تریشی، هەوڵم لە گەڵ نما و چیا داوە تا وەک نەوەی کاک نەوشیروان رەفتار و مامەڵە بکەن و پێگە و ناو ناوبانگی باوکیان بەرز راگرن و دەوڵەمەندتر و پرشنگدارتریشیان بکەن. هەرچەندە ئەمان بەفەرمی پێگەی بەرپرسیاریەتیان لە ناو گۆڕاندا نیە، بەڵام لای کەس شاردراوە نیە کە کاریگەری و رۆڵی راستەوخۆ و ناراستەخۆیان لە سەر گۆڕان هۆکارێکی گرنگی تری ئەو دۆخەیە کە گۆڕان ئەمرۆ تێی کەوتوە.\nگۆڕان لە سەرەتا کێڵگەیەکی بەرینی بەپیتی پر لە هیوا و رەنگ و بۆن و دەنگ و رەفتاری جوان بو، هێدی هێدی کێڵگە و جوانیەکان پروکێنرانەوە و سست و پەژموردە کران. ئەو گۆرانخوازانەی تا ئێستاش بە پاکی و ئومێدەوە لە گۆڕاندا ماونەتەوە رۆڵەی دڵسۆزن، مەخابن هێشتا هیوایان بە سەرابی ئەو وشکانیە بێ بەروبومە ماوە. ئەم پێشەکیەم بە پێویست زانی تا خوێنەری بەرێز هەمو وردەکاری تابلۆکە ببینێت و هۆکاری سەرەکی ئەم نوسینەشم ئەو باسکردنە چڕوپرەیە لە سەر دزی و گەندەڵی و قاچاخچیەتەی لە دەروازە سنوریەکان دەکرێت، هەروەهاش کۆرۆنا و ئەو قەیرانە خەستەی ئابوری و موچەیە. لەسەرجەم ئەم پرسانەدا گۆڕان پشکێکی بەرچاوی بەرپرسیاریەتی لە ئەستۆدایە و خۆشی لێان بێدەنگ کردوە .\nبەشداری گۆڕان لە کابینەکەی ئێستادا بەو قەوارەیەی ئێستای لە پلەی یەکەمدا مانۆرێکی سیاسی پارتی بو بۆ گۆرینی هاوسەنگی هێز لە زۆنی کەسک و نیلیدا، دەسەڵاتدارانی گۆڕان بەپەلە چونە ژێرباری ئەو خواستەوە. ئەزمونەکان دەیسەلمێنن پارتی بۆ خۆی زۆر ورد و ژیرانە سیاسەت و حوکمرانی بەرێوە دەبات، بە دەستێک شتێکت دەداتێ بە چەندین دەست شتی ترت لێدەسێنێت.\nساڵێکە گۆران لە حوکمرانیدایە، بەشێک لە پۆستەکان کە بۆی دانراون بە جورعە پێیان داوە، بۆ دەسەڵاتەکانی بەشێک لە وەزیرەکانی گۆڕان وەزیری سێبەر دانراون، هێشتا لە هەندێک پۆستدا دەستەدەستی پێدەکرێت، جێگرێکی سەرۆکی هەرێم کە بە گۆڕان دراوە بەدەگمەن رەنگ و دەنگی هەیە، نە گۆڕان و نە ئەو جێگرەش لایان گرنگ نیە چونکە بیریان لای زۆر " شتی " ترە!\nگۆڕان پرۆژە پەسندکراوەکەی بەناو چاکسازیەکەی کابینەی لە راگەیاندنەکانیدا وەک نوقڵی جەژنان دەبەخشیەوە و بە دەسکەوتێکی خۆی ئاماژەی پێدەدات، یاساکە پێویستی بە شێکردنەوە و وردکردنەوەی زیاتر هەیە، کورد وتەنی وەک: بەرگدرویەک پۆشاکی بۆ خۆی دروبێت، وایە.\nبا بێین بزانین رۆڵی گۆڕان لەم پرسە هەستیارانەدا چی و چۆن بوە.\nگۆڕان و کۆرۆنا\nگۆڕان لە ئەنجومەنی وەزیران رۆڵێکی ئەوتۆی بۆ دارشتنی پلانی بەرەنگاربونەوەی کۆرۆنا نەبوە، بەڵام بەرپرسیاریەتی لە سەرجەم ئەو پرۆسەیەدا هەیە، بێگومان کەسێکی پسپۆر و بەئاگا لەو بوارەدا دەتوانێت وردەکاریەکانی ئەو پلانە لە هەمو بوارەکاندا ورد بکاتەوە و ئەوسات دەزانرێت گۆڕان چیکردوە و چۆن کردویەتی.\nحکومەتی هەرێم هەڵمەتێکی کۆکردنەوەی کۆمەکی بۆ پلانەکەی لە کەسانی دەوڵەمەند و خێرخواز کۆکردەوە، برەکەی بەزیاتر لە ٣٠ ملیۆن دۆلار مەزەندەکرا، دەکرێت گۆڕان بە خەڵک بڵێت چەند لەو پارەیە لە پراکتیکدا بۆ کۆرۆنا تەرخانکرا، باقیەکەشی چی لێکرا؟ ئایا گۆڕان باوەری بێگومانی هەیە کە مامەڵەی حکومەت لە گەڵ ناوچە جیاکانی هەرێم لە پرسی کۆرۆنا دادپەروەرانە و دروست بوە؟ خەڵک گومانێکی زۆری لەو بوارەدا لا دروستبوە، گەر گۆڕان خۆی بە هێزی چاکسازی و خەڵک دەزانێت بۆ بەفەرمی قسەی کۆنکرێتی ( نەک قسە سواوەکان) خۆی ناکات؟\nلە ئاستی حوکمرانیە لۆکالیەکانیش بەرچاوترین کەسایەتی گۆڕان پارێزگاری سلێمانیە، لە پرسی کۆرۆنادا هەوڵێکی زوری داوە و شایستەی دەستخۆشیکردنە، بەڵام بێ بەرنامەیی و زەللەی زمان و لێدوانی بێسەروبەر و نازانستی و نمایشکردنی پۆپۆلیست ئاسا لەو پرۆسەیەداخەسڵەتە بەرچاوەکانی ئەم کەسایەتیە بون.\nهێدی هێدی ژێرئاو سەرئاو دەکەون. ئێستا چروپڕ باس لە کەڵێنە کوشندەکان لە درەوازەکانی سنور، تایبەت پەروێزخان، لە کاتی تەشەنەکردنی بەرفراوانی کۆرۆنا دەکرێت، ئەو کەلێنانەی بێگومان رۆڵی گرنگیان لە بڵاوبونەوەی ئافاتەکە لە کوردستان هەبوە. کەس نیە نەزانێت بەرپرسیاریەتی و وجودی گۆڕان لە کابینە کە وەزیری داراییە و لە چەند دەروازەیەکی هەستیار دەبو ببونایە رێگر لە بەردەوامبونی ئەو کەلێنانە و تەنانەت بەم دواییە گەورەکردنیشیان. با بزانین لێکۆڵینەوەیەکی وردی راستگۆیانە (گەر بکرێت) چیمان دەرباری رۆڵی گۆڕان لە حکومەت و دەروازەکان پێدەڵێت، گریمان ئەوەی ئێستا لای خەڵک لەو بوارەدا بابەتی باسکردنە دوکەڵێکە، بێگومان ئەم دوکەڵە بێ ئاگر نیە.\nگۆڕان و دەروازە سنوریەکان!\nماوەیەکە نەوت بەها سحراویەکەی بۆ بازرگانی رەش و دزیکردن بچێک کاڵبۆتەوە، بازرگانی رەش و قاچاخچیەتی بەرێگەی دەروازە سنوریەکان بونەتە جێگرەوەیەکی باشی ئەو کاڵبونەوەیە، پێش وجودی گۆرانیش لەو دەروازانە دزی و قاچاخچیەتی هەر هەبوە، پرسیارەکە ئەوەیە حزبی بەناو چاکسازی و گۆرانکاری کە حزوری هەبوە چیکردوە؟\nگۆڕان بێجگە وەزیری دارایی کە بەفەرمی ئەرکی کۆنترۆڵکردنی خاڵە سنوریەکانی هەیە، بەرێوەبەر و کارمەند و چەند کۆمپانیایەکی بۆ پرسەکانی سنور هەیە، ناو و کارەکانیان و کۆمپانیاکان چێن و سەر بەکێن لای خەڵک نهێنی نین .\nبۆ خۆم لەم بوارەدا یەک وشە نانوسم تەنها دەڵێم بگەرێنەوە بۆ لیدوانەکانی بەریوەبەری باشماخ و پرۆژەکەی سەرۆکی فراکسیۆنی گۆڕان لە پەرلەمانی کوردستان کە هەشت مانگە کاری لەسەر کردوە و لە ١٥ ئۆگۆست ٢٠٢٠ دوا دەقی دارشتوە دەرباری دزی و فزی و قاچاخچیەتی لە دەروازەکان. هەرچەندە ئەمە پرۆژە نیە زۆربەی زانیاریە. گەر خۆشی لە قەرەی چارە بدایە ئەوا ماهیەتی بیرکردنەوەی گۆڕانی لە پرسێکی وا هەستیار و گرنگدا دەخستە رو. چونکە ناکرێت داوای چارە لە دز و گەندەڵچی سەبەبکار بکەیت، پێموایە بۆیە بە وردی خۆی لە قەرەی ئەو پرسە نەداوە، گەر بیشی کات ئەوا لە هەوڵێکی چەواشەکردن زیاتر نابێت بەوەی ئومێدی وەهمدار لای خەڵک بوروژێنێت کە یاسا و رێسا و پەرڵەمانە حەیاتەکە خاوەنی دەسەڵات و چارەکردنی کێشە و قەیرانەکانە.\nجەنابی وەزیری داراییش زۆر جار گوتویەتی هەمو دەروازە سنوریەکان ( بەمەزەندە ٢٣ دانەن) لەژێر کۆنترۆلدان، راستی فەرموە بەڵام کۆنترۆلی کێ و لەلایەن کێوە؟ ئایا مەبەستی کۆنترۆڵی خۆیەتی ؟ دوا بریاری وەزیری دارایی لە ١٢/٨/٢٠٢٠ کە ئێواران و شەو دەسەڵاتی تەواو بە بەرێوەبەرایەتی دەروازەکان بدرێت ئەو پەندە کوردیەمان بەبیر دەهێنێتەوە: عوزر لە قەباعەت خراپترە، ئەی ئەو هەمو ساڵانە ئەو بەرپرسانە لە دەروازەکان چیانکردوە، خۆ شەو و رۆژ خەریکی نوێژکردن و کاری خێر نەبون! ئیتر جارێ من هیچی تر ناڵێم، پێدەچیت وا تێگەیشتون خەڵک لە گوێی گادا نوستوە، نازانن دنیا بە وردیەوە چاودێری ئەو سنورانەیان کردوە.\nگۆڕان و قەیرانی دارایی و بەغدا\nراستیەکی حاشا هەڵنەگر هەیە کەس ناتوانێت چاوی لێ دابخات، ئەویش قەیرانی دارایی هەرێم و کێشەکانی نێوان هەولێر و بەغدا ئیرسی زەمەنێکی درێژە، بەشێکی دەگەرێتەوە بۆ پێش دروستبونی گۆڕان بۆیە گۆڕان لە مێژوی سەرهەڵدانیاندا هیچ رۆڵیکی نەبوە.\nکاتێک وەزیری دارایی لە پشکی یەکێتی بو، مەلا بەختیار ئەوسات بەرپرسی دەستەی کارگێری یەکێتی و باڵادەستێکی حزبەکەی لە وتارێکدا باسی لە پارەی ژێرزەمینەکانی یەکێتی کرد. ئەوەندەی ئاشکرا بێت تا ماوەیەکیش دوای وەفاتی کاک نەوشیروان گۆڕان ژێرزەمینی نەبوە!\nهەرچۆنێک بێت وەزیری دارایی ئێستا بەفەرمی بەرپرسێکی سەرەکیە بۆ بەرەنگاربونەوە و دارشتنی چارەسەری ئەو قەیرانە خەستانەی یەخەی هەرێمیان گرتوە و ژیان و گوزەرانی خەڵکیان کردوە بە دۆزەخ.\nگەر لیستی بریار و لێدوانەکانی ئەم وەزیرە بە رۆژ و بەپێی روداو ریزبەند بکەین دەبینی چەندە لە پرۆسەی رەسەنی چاکسازی و چارەی واقیعی کێشە و قەیرانەکان دورن، هەر رۆژە و لێدوان و قسەیەک کە زۆربەیان لە گەڵ یەکتر ناگونجێن و لە ئەرزی واقیعشدا پێچەوانەکەی کراوە، ئاکامەکەی یەک وشەیە: چەواشەکردن.\nبۆخۆم باش دەزانم هیچ دەسەڵاتێکی ئەوتۆی بەسەر ئەو قەیرانە و چارەکردنیاندا نیە، بۆیە باشترە یا وازبێنێت لە وەزیری یاخود ئەوەی دەیڵێت واقیعی و راست بن.\nئەمە دۆخی گۆڕانە، هەقمان نیە و کەسانی تریش قسەی خۆمان بکەن.\nرۆتەردام: ١٦ ئۆگۆست ٢٠٢٠


بۆ فیلمساز و سینەماكار و سەرمایەدارانی كورد\nبەرەو شۆڕشێكی سینەمایی\nئەم وتارەم دەربارەی بەكارهێنانی سینەما لە توركیا وەك چەكێك دژ بە گەلی كورد زیاد لە جارێك و لە چەندین ماڵپەڕ و پێگەدا بڵاو كراوەتەوە. بە خوێندنەوەی ئەم وتارە و كتێبەكەی موسلم یوجەل (بە زمانی توركی)، بۆمان ڕوون دەبێتەوە كە سەرەتای دژایەتیكردنی كورد لە ڕێی سینەماوە لە توركیاوە دەستی پێ كردووە.\nئێستا لە كاتێكدا باس و خواسی فیلم و سینەما و كورد بە گەرمی لە ئارادایە، كاتی ئەوەیە فیلمسازان و سینەماكاران و سەرمایەدارانی كورد دەست لە دژایەتیكردنی یەكدی هەڵبگرن و قۆناغی قسە و كوڕووزانەوە و تیۆری بەجێ بهێڵن و هەنگاوی كردەیی بنێن بۆ دامەزراندنی كۆمپانیایەكی كوردستانی-جیهانی بۆ بەرهەمهێنانی سینەمایی.\nئەم دوو توێژە، سینەماكاران و سەرمایەداران، تەواوكەری یەكدین و دەتوانن بە هونەر و سەرمایەكانیان فیلمی ناوازە لەسەر كورد بەرهەم بهێنن و لەو ڕێیەوە شۆڕشێكی سینەمایی بەرپا بكەن و هەم قازانجی میللی و هەم قازانجی داراییش بكەن.\nدڵنیا بن ئەگەر وەخۆ نەكەون و دەست بە كار نەكەن، ئەوا سەدەی بیست و یەكەمیش وەك سەدەی ڕابردوو بەسەردەبەن.\nمن بەش حاڵی خۆم، بڕیام داوە هیچ بابەت و بۆچوونێكی تیۆریی سینەماكار و فیلمسازانی كورد ناخوێنمەوە و گوێ لێ ناگرم. تەنیا بایەخ بەو فیلمسازانە دەدەم كە بەرهەم دەئافرێنن؛ وەك مانۆ خەلیل.


دارگوێزەکەی مام هۆمەر. نووسینی: رەزا شوان – Giareng\nدارگوێزەکەی مام هۆمەر. نووسینی: رەزا شوان\nلە یه‌ك شه‌ممه - 11 06 2017\nلە باشووری کوردستاندا، لەنزیک دێیەکی قەشەنگ و جواندا، کانییەکی گەورە هەیە.ئاوێکی زۆری روون و سارد و شیرینی لەبەر دەڕوات.. هەموو خەڵکی دێیەکە بە ئاوی شیرینی ئەو کانییە حەسانەتەوە.\nمام هۆمەر پیاوێکی بەتەمەن و دانای دێیەکەیە، خەڵکی دێیەکە زۆر خۆشیان دەوێت. مام هۆمەر هەر لە منداڵییەوە حەزی لە سەوزایی و لە داری بەردار وگوڵ و گۆڵزار دەکرد.. لەسەر پێشنیاری ئەمیش بوو، کە هەموو ساڵێک لە وەرزی بەهاردا،هەر ماڵێکی دێیەکە، دارێک یا دوو داری بەردار و، دارێکی گوڵیان لە ئەمبەر و ئەوبەری جۆگەی کانییەکەدا دەڕواندن و خزمەتیان دەکردن.. لە ماوەی چەند ساڵێکدا چەمێکی گەورەی داری بەردار و، باخچەیەکی پڕ لە گۆڵەباخ دروست بوون.لە ئەمڕۆدا خەڵکی دێیەکە،بە بۆنی گوڵەباخە گەشەکانیان مەست دەبن، بە خواردنی میوەخۆشەکانیبەری دارەکانیانشیان خەنی دەبن.\nلە نزیکی کانییەکەدا دارگوێزێکی گەورە هەیە،کاتی خۆی مام خەسـرەوی باوکی مام هۆمەر بە نەمامی ئەو دارگوێزەی لە هەورامانەوە هێنابوو، لە رۆژی لە دایکبوونی هۆمەری کوڕیدا لەو شوێنەدا رواندبووی.. مام هۆمەر ئەو دارگوێزەی زۆر لا شیرینە، خزمەتێکی تایبەتی دەکات، چونکە یادگارییەکیجوانی باوکێتی.. خەڵکی دییەکەش بە(دارگوێـزەکەی مام هـۆمەر) ناوی دەبن.. گوێزێکی زۆر ناسک و خـۆش دەگـرێ، هەموو خەڵکی دێیەکە بەشی خۆیانی لێدەخۆن.\nژێر دارگوێـزەکەش، بووە بە ژوانگەی منـداڵان و لاوان.. لەبنیدا یاری دەکەن و هەڵدەپەڕن و بەزم و رەزمی خۆش دەگێڕن.. زۆر جاریش مام هۆمەر و پیاوان و ئافرەتە بە تەمەنەکانی دێیەکە، عەسرەچایەک لەبن دارگوێزەکەدا دەخۆنەوە.. قسەی قوت و گاڵتە و گەپی خۆش دەکەن.\nرۆژێک منداڵانی دێیەکە چووبوونە سەر لقەکانی دارگوێزەکە، چەند لقێکی ناسکیان لێشکاندبوو، گەڵایەکی سەوزی زۆریشیان لێوەراندبوو.\nکە مام هۆمەر ئەم دیمەنەی بینی، زۆر دڵگران بوو.. بۆ سبەینێی دوای ئەو رۆژە، کە منداڵکان هاتن و ویستیان وەکو رۆژان لەبن دارگوێزەکەدا یاری بکەن.. مام هۆمەر رێی پێگرتن.\nمام هۆمەر: بۆتان نییە لەبن دارگوێزەکەدا یاری بکەن.\nمنداڵەکان: بۆ مام هۆمەر، بۆمان نییە؟ چی بووە؟\nمام هۆمەر: جا چیتان نەکردووە.. دار گوێزەکە دوێنی زۆر گلەیی لێتان کرد و، لێتان زیزبووە.. بۆچی ئەو لقە ناسکانەیتان شکاندووە و، ئەو گەڵا گەشانەیتان وەراندووە..؟دەزانن کە کارێکی زۆر ناشیرینتان کردووە.\nمنداڵەکان لە شەرمەزاریدا سەریان داگرت.. هەستیان بە هەڵەکەیان کرد.\nمنداڵەکان: مام هۆمەر، ئێمە دان بە هەڵەکەماندا دەنێین.. داوای لێبووردنت لێدەکەین.\nمام هۆمەر: بڕۆن لە پێشا بن دارگوێزەکە لەو لق و گەڵایانە باش پاک بکەنەوە.. ئینجا داوای لێبووردن لە دارگوێزەکە بکەن.\nمنداڵەکان جوان بن دارگوێزەکەیان پاک کردەوە.. ئینجا چوون دەستەکانیان لە ئاوی کانییەکەدا شۆرین.. گەڕانەوە و چوونە بەردەم دارگوێزەکە.\nمنداڵان: دارگوێزە خۆشەویستەکەمان.. ئێمە دوێنی هەڵەیەکی گەورەمان کرد، ئازاری تۆمان دا، زۆر پەشیمانین،بمان بەخشە، داوای لێبووردنت لێدەکەین.\nدارگوێزەکە: منداڵە نازدارەکـان، ئەی نازانن کە منیش حەز بە ژیـان دەکەم.. ئێرە نیشتمانی منیشە.. منیش بوومەتە نیشتمانی بە دەیان چۆلەکەی خنجیلانە کە رۆژانە لە سەر لقەکانمدا دەنیشنەوە و جریوە جریوی خۆشتان بۆ دەکەن.. دارێکی سوودبەخشم ئێوە لە بەرەکەم دەخـۆن، لەژێـرسێبەرەکەمدا یاری دەکەن.. گوریس بە لقەکانمەوە دەبەستن و جۆلانی دەکەن..من بە رۆژ گازی ئۆکسجیتان پێدەبەخشم و.. گازی دووەمی کاربۆنیش هەڵدەمژم، تا زیان بە ئێوە نەگەیەنێت.. ئەوەش بزانن کە منیش وەکو ئێوە، هەست بە خۆشی و ناخۆشی و بە ئازار دەکەم.\nمنداڵەکان(بە شەرمەزارییەکی زۆرترەوە): دارگوێزە جوانەکەمان،بەس ئەمجارە لێمان ببوورە، بەڵێن بێ کە هەرگیز کاری ناشیرینی وا دووبارە ناکەینەوە.\nدارگوێزەکە (بە زەردەخەنەیەکی ناسکەوە): هـاوڕێ شیرینەکـانم، من ئێوەم زۆر خۆشدەوێ، دەزانم ئێوەش منتان زۆر خۆشدەوێ.. لێتان دەبوورم.. ئاشت بووینەوە.\nمنداڵەکان(بە خۆشی و گەشییەوە): زۆر سوپاس دارگوێـزەجوان و بەسوودەکەمان، ئێمەش بڕیاری دەدەین، لە ئەمڕۆە دەبینە هاوڕێیانی دار ودرەخت و ژینگەپارێزی کوردستانی رەنگینمان.\nدارگوێزەکە: هەر بژین.. دەی هاوڕێکانم، چاوم لێتانە.. وەکو رۆژان، یـاری بکەن.. گـۆرانی خۆش بڵێن..جـۆلانێ بکەن.. هەڵپـەڕن.. پێبـکەنن.\nتێرۆری ١٧ی جۆزەردان له تاران و چەند سەرنجێک. عبدالله حسن زاده\nڕووشاندنی ڕووی دەرەوەی کوردئایدل! لە پاپ ئایدل هەتا کوردئایدل (بەشی ٢) برایم فەڕشی


کاوسێن بابەکر: لەڕوی قانونیەوە، دەتوانین پارە دزراوەکان بگێڕینەوە؟ – WTARIKURD\nگەندەڵی و دزی و بەهەدەردان، ئەم ووڵاتەی وێرانکردووە، تا ئەو ڕادەیەی زۆر لە پسپۆرانی سیاسی و ئابوری، پێشبینی روخانی یەکجاری ئابوری عێراق دەکەن. هەرێمی ئێمەش ئەگەر فریای خۆی نەکەوێ بەدەرنابێ لەو چارەنوسە. لەڕوخانی ڕژێمەوە تائێشتا دزی و گەندەڵی و شوشتنەوەی پارەو پڕکردنی بانکەکانی جیهان لەو پارانەی عێراق بەهەرێمیشەوە بەردەوامەو هیچ ئیرادەیەکی جدیش بۆ چاکسازیەکی راستەقینەلە ئارادا نییە!\nحکومەتی هەرێم دروشمی چاکسازی بەرزکردۆتەوە، بەڵام هەنگاوە کردەییەکان نیشانی دەدەن کە دەستەڵات هیچ بەتەمانییە جێبەجێی بکات!\nپسپۆرێکی قانونی عێراقی دەڵی بەپشتبەستن بە ڕێکەوتنامەی قەڵاچۆکردنی گەندەڵی ئیداری و دارایی ساڵی 2005 کە عێراقیش ساڵی 2007 پەیوەست بووە پێوەی، دەرفەت دەڕەخسێنێ کە دەوڵەت داوای هاوکاری بکات بۆ گێڕانەوەی ئەو پارانە بردراونەتە دەرەوە، کە بڕەکەی بە 500 ملیار دۆلار دەقەبڵێنرێ.\nئەو پسپۆرە ئاماژەی بەسێ خاڵ کردووە کە لەڕێیەوە ئەو کارە بەقانوونی جێبەجیبکرێ؛\n1- رێکەتنامەی ناودەوڵەتی دژی گەندەڵی ئیداری ودارایی ساڵی 2005 کەئاماژەمان پێداو عێراقیش تیایدا بووە بەئەندام لەساڵی 2007 ەوە.\n3- هەروەها عێراق دەتوانێ داوا لە ئەنجومەنی ئاسایش بکات ئەو کەیسە حەواڵەی دادگای نێودەوڵەتی بکات بەوەی کە تاوانەکانی گەندەڵی بە تاوانی لەناوبردنی بەکۆمەڵ و تاوانی دژ بەمرۆڤایەتی دادەنرێ.\nئەوە ئەرکێکی بەپەلەی نیشتمانی و نەتەوەیی هەر هەموومانە، دەبێ کەسانی نیشتمانی خەمخۆر و ڕێکخراوە مەدەنیەکان و شارەزایانی قانونی و ئەندامانی پەرلەمان بێنەسەرخەت، ئەو دەرفەتە بقۆزنەوە، لەگەڵ شارەزایان و نوێنەرانی عێراق، قۆڵی لیهەڵماڵن، تا هەموو ئەو دەستکەوتانەی بەخوێن و فرمێسک بەدیهاتوون بەسەر خەڵکی عێراق و کوردستاندا هاڕەیان نەکردووە.


فەرماندەیەکی ڕۆژئاواى کوردستان هۆشداری ڕودانی “شەڕێکی گەورە” دەدات\n11:18 پێنج شه‌ممه 08 ئاب 2019\nبەرپرسێکی باڵای ڕۆژئاوای کوردستان رایدەگەێنێت، شەڕێکی گەورە لەنێوان هێزە کوردییەکان و سوپای تورکیا ڕودەدات ئەگەر تورکیا و ئەمریکا لەسەر ناوچەی ئارام ڕێک نەکەون.\nبەدران چیا کوردی، راوێژکاری باڵای ئیدارەی خۆبەرێوبەری ڕۆژئاوای کوردستان (خۆسەر) بە ئاژانسی رۆیتەرزی ڕاگەیاندووە: “ئەگەر هەوڵەکانی ئەمریکا بۆ وەستاندنی تورکیا لەسەر هێرشکردنە سەر رۆژئاوای کوردستان و باکوری سوریا شکست بهێنیت، ئەوا شەڕێکی گەورە ڕودەدات و مەترسییەکی گەورەش ڕو لە ناوچەکە دەکات”.\nچیا کوردی ئاماژەی بەوەشکردووە: “تورکیا دەیەوێت لەکاتێکدا هێرش بکاتەوە سەر رۆژئاوای کوردستان کە ئەزانێت ئێمە سەرقاڵی لەنێوبردنی شانە نوستووەکانی داعشین لەسەر سنورەکانی سوریا و تورکیا، هەروەها چاودێری هەزاران زیندانی مەترسیداری چەکدارانی داعش دەکەین”.\nبە وتەى ئەو بەرپرسەى ڕۆژئاوا، ئەو ڕێککەوتنەی ڕۆژی چوارشەممە لەنێوان تورکیا و ئەمریکا لەبارەى ناوچەی ئارامەوە واژوویان کردووە هیچ ڕون نییە، ئەوان نازانن کە ڕێککەوتنەکان چین و هەر کات هەست بە مەترسی بکەن وەڵامی خۆیان دەبێت.\n“ئێمە ماوەی هەشت ساڵە ناوچەکانی خۆمانمان پاراستوە لە دەستی گروپە تیرۆرستییەکان، ئێستاش ڕازیش نابین بە ئاسانی بیدەین بە دەستەوە، ئێمە دەمانەوێت چارەسەری دۆخی ناوچەکە بە گفتوگۆ و چارەسەری سیاسی بکەین”، چیا کورد وى وت.\nباسی لەوەشکردووە، ئەگەر بێت و تورکیا هێرش بکات ئەوا شەڕێکی گەورە ڕوو لەو ناوچەیە دەکات، دەشڵێت، بە پلەی یەکەم وڵاتانی ئەوروپا و ڕوسیا لەو شەڕە بەرپرسیار دەبن کە بێدەنگ لەو هێرشکارییەی سوپای تورکیا.\nئەمەش لەکاتێکدایە کە ڕۆژی چوارشەممە باڵیۆزخانەی ئەمریکا لە ئەنقەرە ڕایگەیاند: “تورکیا و ئەمریکا لەسەر دروستکردنی ژورێکی هەماهەنگی هاوبەش بۆ دروستکردنی ناوچەی ئارام لە باکوری سوریا، رێککەوتون”.\nئەوەى وەک جێی پرسیار بە ناڕونى ماوەتەوە، ئەوەیە کە ئایا ئەمریکا بەم ڕێککەوتنەى لەگەڵ تورکیا، لە هاوپەیمانیکردنى هەسەدە و هێزەکوردییەکانى ڕۆژئاواى کوردستان دەکشێتەوە یان بەردەوام دەبێت لە پاڵپشتیکردنیان؟.\nعەدنان زورفى سەريسوڕماوە لە هەڵوێستى لایەنەکان.. پێويستە سەرەتا چى بكات؟ "پەرلەمانتارەكانتان لە كۆشكى سەلام لەگەڵم بوون"\nکۆرۆنا هەڕەشە لە خولی یانە پاڵەوانەکانی ئەوروپا دەکات\n17:36 سێ شه‌ممه 10 ئادار 2020


كچە ئەكتەرێكى ديارى سينەماى ئێران دژى بەرپرسانى وڵاتەكەى دەوەستێتەوە و هاوار دەكات، گەشەكردن و ئابوريى لە كوێيە؟ ئێوە لە كوێن؟ "خەڵك ناتوانێت هێلكە و نانيش بكڕێت."\nسەحەر زەكەريا دوای کۆچی دوایی عەلی ئەنساریان، ئەکتەری و یاریزانی فوتسالی دیاری ئێران بە کۆرۆنا، لە پەخشی ڕاستەوخۆدا لە هەژماری تایبەتی خۆی لە ئینیستاگرام پەیامێکی توند ئاڕاستەى بەرپرسانى وڵاتەكەى كردوە و دەڵێت، ئێوە لە كوێن؟ ئايا لە سويسرا دەژين و گەلى ئێران لە برساندا دەمرن؟، گەشەكردن و ئابوريى لە كوێيە؟\nسەحەر لە بەشێكى ترى قسەكانيدا ڕونيكردوەتەوە، خەڵك ناتوانن نان و هێلكەش بكڕن، ئێوە لە كوێن و ئەو گەشەكردنەى باسى لێوە دەكەن لە كوێييە؟، "هاوار دەكەم، هاوار دەكەم لە پێناو خەڵکەکەم، كەى دەتانەوێت ڤاكسين بكڕن؟، لەهەر گۆڕستانێكە بيكڕن و بماندەنێ، تەنها بيكڕن."\nئەمە لەكاتێكدا پێشتر عەل خامنەيى ڕێبەرى باڵاى شۆڕشى ئيسلامى ئێران هاوردەكردنى ڤاكسينە ئەمريكى و ئەوروپيەكانى قەدەغەكرد و جەختي لەوەشكردەوە كە "متمانەيان پێ ناكات و لەوانەيە بيانەوێت ڤاكسينەكانيان لەسەر وڵاتانى تر تاقی بكەنەوە."\nلەلايەكى ترەوە سوپاى ئێران بەهەموو شێوەيەك بەكارهێنانى ڤاكسينى بيانى ڕەتكردەوە، دواتر سەعيد نمكى، وەزيرى تەندروستى ئەو وڵاتە ئاشكرايكرد، ڕێبەرى باڵاى شۆڕش كێشەى نييە لەگەڵ هاوردەكردنى هەندێك ڤاكسينى بيانى تا ئەو كاتەى ڤاكسينى ناوخۆيى دروست دەكرێت و پێش چەند ڕۆژێكيش ئەو وەزارەتە بڵاويكردەوە، 4.2 مليۆن ڤاكسينى ئەسترازينيكا هاوردە دەكەن.


سبەی كۆبوونەوەی لوتكەی عێراق، میسر و ئوردن بەڕێوەدەچێت – تۆڕی میدیایی خەڵک\nبڕیارە سبەی بە بەشداری موستەفا كازمی سەرۆك وەزیرانی عێراق، عەبدولفەتاح سیسی سەرۆكی میسر و عەبدوڵڵای دووەم پادشای ئوردن كۆبوونەوەی هەر سێ وڵات له بەغدا بەڕێوەدەچێت.\nبەپیی زانیارییەكان، كۆبوونەوەكە تایبەتە بە تاوتوێكردنی پرسی هەماهەنگی و هاوكاری هاوبەشی نێوان ئەو سێ وڵاتە و پەرەپێدانی بازرگانی و ئابووری نێوانیان.\nهەر بەپێی زانیارییەكان، ئەمڕۆ هەریەك لە وەزیرانی دەرەوەی میسر و ئوردن دەگەنە بەغدا و لەگەڵ هاوتا عێراقییەكەیان كۆدەبنەوە.\nمیدیاكانی عێراق بڵاویانكردەوە، شا عەبدوڵڵای دووەم لە سەردانەكەیدا بۆ عێراق سەردانی گۆڕستانی پادشا كۆچكردووەكانی عێراق بكات لە ناوچەی ئەعزەمییە.\nگۆڕستانەكە لە نێوان 1934 – 1936 لە لایەن ئەندازیارێكی بەریتانیییەوە درووستكراوە و گۆڕی هەریەك لە فەیسەڵی یەكەم، پادشای عێراق و غازی پادشا و فەیسەڵی دووەم، دوا پادشای عێراقی تێدایە.


ئۆکرانیا فه‌رمانی کرداره‌کانی دژه تیرۆری نوێ داوه له رۆژهه‌ڵات\nسه‌رۆکی کاتی ئۆکرانیا ئۆلیکسانده‌ر تورچینۆڤ به هێزه‌کانی ئاسایش فه‌رمانی داوه له ده‌ستپێکردنه‌وه‌ی کرداره‌کانی دژه تیرۆر له رۆژهه‌ڵاتی ئۆکرانیا، پاش ئه‌وه‌ی رامیار زانێکی خۆجه‌یی له پارته‌که‌ێدا و که‌سێکی تر به مردوویی دۆزرابو‌نه‌وه و نیشانه‌ی ئازار و ئه‌شکه‌نجه‌یان پیه‌وه بوه.\nفه‌رمانه‌که له رۆژی سێشه‌مه‌دا بوه، هه‌ر چه‌ند کاتژمێرێک پاش ئه‌وه‌ی جێگری سه‌رۆکی وڵاته یه‌کگرتووه‌کان جۆ باێدن پاێته‌ختی ئۆکرانیا به جێ هێشت. ئه‌و له مۆسکۆ داوای کرد رێز له به‌ڵێنی بگرێت له کێشانه‌وه‌ی پشتێوانی بۆ جیاخوازه چه‌کداره‌کانی سه‌ر به روسیا له ناوه‌وه‌ی ئۆکرانیا. هه‌ر وه‌ها فه‌رمانه‌که پاش راپۆرته‌کان هاتووه که فرۆکه‌یه‌کی هێزی ئاسمانی ئۆکرانی نزدیک شاری سلۆڤیانسک ته‌قه‌ی لێکراوه.\nیه‌کمین هه‌وڵدانی ئۆکرانیا بۆ وه‌ده‌رنانی جیاخوازه‌کان له رۆژهه‌ڵاتی که به زۆرێنه روسی قسه ده‌که‌ن له هه‌فته‌ی رابوردوو سه‌ری نه‌گرت. هیزه‌کانی ئۆکرانیا هه‌ر له‌و کاته‌وه له رۆژی پێنجشه‌ممه که له ژنیێڤ سه‌ودایه‌ک له‌گه‌ڵ وڵاته یه‌کگرتووه‌کان، روسیا و ئوکرانیا و یه‌کێیتی ئه‌وروپا واژوو کرا که‌متر چالاکی هه‌بوه.\nتورچینۆڤ ووتی یاخیبوه‌کان ده‌ستیان کردوه به ئازاردان و کوشتنی نیشتمان په‌روه‌رانی ئۆکرانی ، ئه‌و هه‌ر وه‌ها ووتی ئه‌وان گاڵته به‌و بریارانه ده‌که‌ن که له ژنیێڤ وه‌رگێراوون.


ترەمپ مووچەی سێ مانگی خۆی بەخشی\n17/8/2020 01:21 PM\nدۆناڵد ترەمپ رۆژی هەینی رایگەیاند کە مووچەی 100هەزار دۆلاری ئەم سێ مانگەی دوایی خۆی دەبەخشێتە خزمەتگوزاریی پارکە نەتەوەییەکان بە مەبەستی نۆژەنکردنی مۆنۆمێنت و پەیکەرەکان. ئەو لە پەیامێکی تویتەریدا گوتوویەتی کە ئەم پارەیەی لەو رووەوە بەخشیوەتە ئەم دامودەزگایە چونکە لە روانگەی ئەوەوە مێژووی ئەمریکا زۆر گرنگە. ئەم بڕیارە بەشێکە لە ترکیزکردنی ترەمپ لەسەر گوتاری "دیسیپلین و یاسا" بە مەبەستی بەهێزکردنی کەمپینی هەڵبژاردنی خۆی. ترەمپ لە 4ـی مانگی پێشوودا لە شاخی "راشمۆر"ـی ویلایەتی داکۆتای باشوور لە وتارێکدا هێرشی کردە سەر "گانگسترە چەپەکان" و لە روانەگەی ئەوەوە "لەناوبردنی مۆنۆمێنتی دامەزرێنەرانی ئەم وڵاتەیان کردووەتە ئامانج و شەپۆلێک لە توندوتیژیان لە شارەکانی ئێمەدا خستووتە گەڕ."\nمۆنۆمێنت و پەیکەرەی دامەزرێنەرانی کۆیلەداری و فەرماندەرانی کۆنفدراسیۆنی ئەمریکا لە کاتی خۆپیشاندانەکانی ئەم دواییانەی ئەمریکا، کە نارەزاییەک بوو لەدژی کوشتنی جۆرج فلۆید، لە سەرانسەری ئەمریکا شکان و خاپور بين. ترەمپیش ساڵی 2016 بەڵێنی دابوو مووچەی سەرۆکایەتی خۆی هەر سێ مانگ جارێک ببەخشێتە دامەزراوە حکومییەکان.\nبەپێی یاسای ئەمریکا سەرۆکی ئەم وڵاتە ناتوانێ خۆی لە وەرگرتنی مووچەکەی بپارێزێت و هەر بۆیە ترەمپ سەرجەم موچەکەی خۆی وەرگرت و هەر جارێک بەخشیویەتە یەکێک لە دامەزراوەکان. هەڵبەت ئەوە یەکەم سەرۆکی ئەمریکا نییە کە ئەم کارە ئەنجام دەدا؛ "جۆن ئێف کێنێدی و هێربێرت هوور"ـیش سەرجەم داهاتی سەرۆکایەتی خۆیان بەخشیوەتە رێکخراوە و دامەزراوەکان. سەرۆکی ئەمریکا هەموو ساڵێک 400هەزار دۆلار موچە وەردەگرێت.\nبەپێی ئەو بەڵگانەی کۆشکی سپی بڵاوی کردووەتەوە، دۆناڵد ترەمپ لە ساڵی رابردوودا نزیکەی 446 ملیۆن دۆلار و لە ساڵی 2018ـدا نزیکەی 434 ملیۆن دۆلاری داهات هەبووە. ئیوانکا ترەمپ و هاوسەرەکی واتە "جارد کۆشنر"ـیش کە پۆستی تایبەتیان لە کۆشکی سپیدا هەیە کە سآڵی رابردوودا 36 ملیۆن دۆلار داهاتیان دەستەبەر کردووە.


بیرکردنەوە - تۆک و گریڤان\nتۆک و گریڤان\nدوو نیشانەی کۆنن لە ئایینی ئێزداتیدا کە دەبێت هەر تاکێکی ئێزدی بۆ جوداکردنەوەی خۆی لە ئایینەکانی‌تر ئەم دوو هێمایە هەبێت و ئەمانەش وەک زۆرێک هێما و نیشانی دیکە کەوا هەیانە و لە لایان پیرۆزە؛ بۆ نموونە دانانی سوێڵ؛ جل وبەرگی سپی لەبەر کردن، هەڵکردنی چرا لە ناو مەزارەکان و هتد. ڕەنگی سپی نیشانەی دڵ ساخی و پاقژییە، هەموو دیندار و ئۆلداری ئێزدیان جل و بەرگی سپی لە بەر دەکەن و لە گوتنەکانیاندا هاتووە: "ئەگەر خودێ حەزکر ئەم ئێزدینە، جلک سپی‌نە، ل سەر رێیا ئێزینە، بەهشتینە". کراس لە نێو ئێزدیدا زۆر گرنگە و هەر مرۆڤێک دەبێت کراسی سپی لەبەر خۆ بکات و تۆک و گریڤان یان گیرفانیشی هەبێت ئەو کراسە. پێشتر هەر تاکێ ئێزدی ئەو کراسەی لەبەردا نەبات دەیانگوت ئەتۆ ئێزدی نیت؛ ئەڵبەت ئێستاکە بە هۆی پەرە ستاندنی کلتوورێکی گشت‌گیر و پەرینگە بوونی ئێزدییەکان بۆ وڵاتانی دیکە و بەرز بوونی ئاستی خوێندەواری لەبەر کردنی ئەو جۆرە کراسە گەلێک کەم بۆتەوە. دروستکردنی ئەو کراسە دەبێت کورت بێت و ئێخەکەی بازنەیی بێت و تەنانەت دەڵێن: تۆک و بەرات و گریڤان پێکەوە سێ ڕامان گرێ ئەدەن.\nتۆک: یان گرۆڤەر کە بازنەییە و لە سۆرانیدا مانای تەوق ئەدات لە سەر ملیوانی کراس دێتە دانان و سوێندی پێ‌دەخۆن و باوەڕێکی مکۆمیان پێ هەیە و زۆر جار دەڵێن: "بە ڤێ تۆکا ئێزی". هەروەها هیچ ئێزەدیێ نابێت لەکن بیانیێ ئەو بازنە لەمل بکات چونکە وەک وەهایە لە ڕێبازی ئێزداتی دەرچووبێت. تۆک یان گرۆڤەر لە نیشانەی پیرۆزی ئێزدییەکان دێتە ئەژماردن. تۆک ڕامان و فەلسەفەی تایبەت بە خۆی هەیە و لە گۆڕ باوەڕی ئێزدییەکان تاوسی مەلەک لە لایەن خوداوە بە ئەو تۆکە دێتە خەڵات کردن؛ دوای ئەوەیکە تەنها کڕنۆشی بۆ خودا کرد، ئیدی لەوێدا تۆک بوو بە هێمای ئێزدییەکان و لەبەری دەکەن. ئەڵبەت هێمای بازنەیی بۆ خۆی فەلسەفەی تایبەتی هەیە کە نیشانەی گەردوونە. ئەو کەسانە کە مافی ئەوەیان هەیە تۆک لە مل بکەنەوە دەبێت یان کەسێکی بێ‌گوناهـ بێت یان خوشک، برای ئاخرەت، شێخ و پیر یان دایک و خوشک بێت.\nگریڤان: گیرفانێکی بچووکە کە لە لای چەپی کراسەکەوە لای ڕاستی دڵ تێتە دوورین و بەراتی تێ‌دەخەن. بەرات هێندە لای ئێزدی پیرۆزە بۆیە لە سەر دڵی دادەنن و سوێندی پێ‌دەخۆن، بەڵام بە هیچ ڕەنگێ نابێت سوێندی درۆی پێ بخۆن چونکە گەر هەر تاکێ وەها بکات دەڵێن تەحەرفی شکاندووە یانی ئەو قسەی شیخادی کە لە سەر خەرقەیە داویە بە زەویا، نابێت ژن ئەو بەراتە بە مێردەکەی خۆی بدات چونکە بە گوناهی دەزانن، ئەڵبەت دەکرێت لە شوێنێ داینێت و ئەویش هەڵیگرێتەوە بەس ڕاستەوخۆ بۆی نییە ئەو کارە بکات. لە بەر پیرۆزی کاتێ دوو کەس لە یەکتر ئەڕەنجن بەرات ئەدەن بە یەک بە نیشانە ئاشتی و تەبایی؛ هەروەها بۆ نەخۆشی و شتی دیکەش وەک تەوەڕک بە کاری دێنن.\nبەرات: لە مەزنترین پیڕۆزی ئێزدییەکان تێتە هەژمارتن و سوێندی پێ‌دەخۆن. بەرات لە خاکی پیرۆزی لالش کە لە "ئەشکەفتا بەراتا" هەڵی‌دەکەنن، بە دەستی کوڕ و کچی سەڵت واتا بێ ژن و مێرد دروست دەکرێت. ئەو خاکە بە ئاوی کانیا سپی کە ئاوێکی پیرۆزە لە پەرسگەی لالش و منداڵی پێ مۆر(غسل تعمید) دەکەن دێتە شێلان و دەکرێت بە قوڕ؛ ئینجا وەک مازوو گردی دەکەنەوە ئەڵبەت بە هەمان ڕادە و ئیدی وشکی دەکەنەوە. ئەوان بڕوایان وەهایە هەر چوار پێکهاتە پیرۆزی ئاخ، ئاو، با و ئاگر یان نوور لە بەراتێدا هەیە، چونکە بە ئاخ و ئاوی لالش و کانیاسپی دروست دەکرێت پاشان بە با و خۆر وشک دەکرێتەوە. هەر ماڵێکی ئێزدی دەبێت توورەکەی بەراتی هەبێت و لە ماڵ هەڵی‌واسێت و هەر ساڵیش بە بەراتی تازە نوێی بکاتەوە، هەر دەم کەسێک بەراتێ دێنێت دبێت هەموو کەس بە ڕێزەوە لە بەری ڕاوەستن و زیارەتی بکەن. کوڕ لە کاتی ژن هێنان شێخ یان پیرێ بەراتێ دەکاتە ئاو و دەیکاتە سەریا و ئیدی بەو شێوازە دەبێتە برای ئاخرەتی و بە هەمان شێوەش کچ خوشکی ئاخرەتی هەڵدەبژێرێت. کاتێک کەسێکی ئێزدی دەمرێت شێخ یان پیر، هەندێ ئاو لە سەر و سیمای دەپرژێنێت و ئینجا بەرات لە سەر چاو و دەم و ناو گوێی دادەنن و بە پەڕۆیکی سپی دەیبەستن و پاشان کراسێکی سپیشی لەبەر دەکەن. لە باوەڕی ئێزدییەکان خاکی لالش هێمای زەوییە و بە دیار بوونی لالش گۆی زەوی ڕادەوەستێت و لە سەبەقیشدا "لەم بارەوە هاتووە:\nئاڤ ژ دوڕێ وەریا\nبووە بەحر پەنگیا\nپەدشێ من مەرکەب دبەست و ل ناڤ گەریا\n٭٭٭٭٭ ٭٭٭٭٭٭ ٭٭٭٭٭٭\nپەدشێ من ل مەرکەبێ دبوو سوارە\nپەدشایە و هەر هەفت یارە\nتێک سەیرین چار کنارە\nل لالش سەکنین گوت: ئەڤە حەق‌وارە.\nحەق‌وارە و سەکنین\nپەدشێ من هێڤێنێ هاڤێتە؛بەحرێ و بەحر مەینین\nدوخانەک ژێ دوخنی، هەر هەفت عەسمان پێ نژنین\n٭٭٭٭٭ ٭٭٭٭٭ ٭٭٭٭٭٭٭\nپەدشێ من عەزمان بیراستە\nموحبەتا ژ قەتدا راستە\nپەدشێ من جی دانە تەخت ڤەگوهاستە\nئاشقا وە ژێ خەبەردا\nشاخەکی دی ژێ بەردا\nکرە ڕکنێ چەند عەردا\n٭٭٭٭٭ ٭٭٭٭ ٭٭٭٭٭٭٭\nعەرد مابوو بەهتی\nب خدوودەکی خەدتی\nگۆ عەزیزێ من عەرد بێ وێ سورێ ناتەبتی\n٭٭٭٭٭٭ ٭٭٭٭٭٭ ٭٭٭٭٭٭٭\nپشتی چل ساڵی ب هژمارە\nعەردی ب خۆ ڕانەگرت حەشارە\nهەتا لالش دناڤدا نەدهاتە خوارە\n٭٭٭٭٭ ٭٭٭٭٭٭ ٭٭٭٭٭\nلالش کوو دهاتە\nل عەردێ شین دبوو نەباتە\nپێ زەینین چقاس کنیاتە\nکوو کنیات پێ زەینی\nچار قسمەت تێک هنجنی\nئاخە و ئاڤە و بایە و ئاگر\nقالبێ ئادەم ژێ نژنی"\nدەرئەنجامی وەها ڕامان و ڕوانگەیەک ئەوە ڕوون دەکاتەوە کە ئێزدییەکان خاوەنی گەلێک نەریتی پیرۆزن کە لێرەدا چەن نموونەی بچووکمان باس کرد، بەڵام بیروڕایان گرێدراوی چەندەها داب و نەریتی وەهایە. ئێزدییەکان ئایینی خۆیان بۆ سەردەمی ئافراندنی دنیا دەگەڕێننەوە و وەک لەم سەبقە کە باسمان کرد کاتێک دوڕ واتە ماکی سەرەکی دنیا بژەقی و تەقییەوە ئاوی لێ هاتەدەر و بوو بە دەریا، پاشان خودا(پەدشێ) بە سواری بەلەمێ بە سەریا گەڕیا و لەگەڵ حەوت مەلەک سەیری هەر چوار کەناری دنیایان کرد هەتا گەیشتنە لالش، ئینجا وتی ئێرە وارگەی ڕاستی و حەقیقەتە. لە دوواییدا باسی چوار پێکهاتەی ئاخ و ئاڤ و با و ئاگر دەکات کە بوون بە هەوێنی جوانی دنیا و هەروەها بە تێکەڵ کردنی ئەو چوار ماکە هەیکەلی مرۆڤی نژیار(بینا) کرد و هەر لەم چوارەیە کە بەرات دروست دەکرێت و بۆ هەڵگرتنی ئەم بەراتەش دەبێت تاکی ئێزدی گریڤانی هەبێت لە سەر کراسەکەی کە دوو ڕامانی گرێ‌دراوی یەکن و تۆکیش کە وەک بازنە وەهایە خۆی هێمای گۆی زەمینە و دیسانەوە دەکرێت لە نێوان ئەم سێ ڕەمزەدا پێوەندی ڕێک بخەین. جلی سپیش هێما سەرەکی ئەم ئۆلەیە و نیشانەی پاکی و خاوێنییە، هەروەها وەک پێوانی ئاشتی و تەباییش چاوی لێ‌دەکەن و گەلێک لەکن ئەوان پیرۆز و بەنرخە، چونکە میر و پیرەکانیان (بابا شێخ و باباچاویش) ئەو جلە لەبەر دەکەن.\nنووسین: محەممەد مورادی (باقلاوایی)\n1.هزر و فەلسەفە د ئەدبیاتا دینێ ئێزدیان‌دا؛ کۆڤان ڕێسان حەسەن(خانکێ)،لاپەڕەیا 268-267، ژ وەشانا دەستەیا بلندا بنگەهێ لالش.\n2. کتاب الحیاە بین الکرد الایزدیین؛ جۆن کێست، وەرگێڕانی:عیماد جەمیل مزووری، لاپەڕەی 256، وەزارتی پەروەردە، هەولێر 2005.\n3.البرا و قدسیتها لدی الایزدیین؛ سەکڤان موراد، گۆڤارا لالش (ژ10)، لاپەڕەی 37، دهۆک 1999.\n4.مەرگەهـ؛ عزالدین سلیم باقسری، لاپەڕەی 210-209، چاپا ئێکێ، چاپخانە خەبات 2003 کوردستان.\n5. گۆڤارا گریڤان؛ نڤیسینا: حەجی مەغسۆ حەسۆ، لاپەرەیا ١٧-٩، ژ وەشانا دەستەیا بلندا بنگەهێ لالش ژمارە(١٨)، چاپا ئێکی ٢٠١٢ دهۆک.\n6. وتووێژ لەگەل ڕۆژنامەنووس؛ سەیدا "خەلەف ئێلیاس عەلی" کۆمەڵگەی مەهەت، تایێ - شێخان، 27/8/2017 هەروەها باسێک لە سەر هەمان مژار لە گەل شێخ سەعید لە پەرسگەی لالش 28/8/2017.\n10/02/2017 18:40:30 | 1148 |


2018-07-08 [05:22 AM]\nدوای رێککەوتنەکەی نێوان حکومەتی بەشار ئەسەد و ئۆپۆزیسۆنی ئەم وڵاتە بۆ بەرقەرارکردنی ئاگربەست، بە ھەزاران دانیشتووی رەسەنی پارێزگای درعا کە بەھۆی جەنگەوە ئاوارە ببوون بەرەو شار و گوندەکانی خۆیان رۆیشتنەوە.\nدوای دوو ھەفتە بۆردومانی قورس و گوشاری سیاسیی، لە ئەنجامدا شەوی ھەینی رابردوو ئۆپۆیزیسیۆنی سوریا کە لە پارێزگای درعا خۆڕاگریی و بەرگرییان لە بەرامبەر ئەو گوشارانەدا دەکرد، ناچار بوون مەرجەکانی ئاگربەست قبوڵ بکەن.\nئەم رێککەوتنە کە دوای دانووستانی روسیەکان لەگەڵ لایەنەکانی ئۆپۆزیسیۆنی سوریا بە ئەنجام گەیشت، ئەوە دەخاتەڕوو کە بەرھەڵستکارانی بەشار ئەسەد نەیانتوانیی لە بەرامبەر گوشارەکاندا خۆڕاگریی بکەن.\nبەگوێرەی ئاماری نەتەوە یەکگرتووەکان بەھۆی جەنگ و پێکدادانەکان و بۆردومانەکان لە پارێزگای درعا ٣٢٥ ھەزار کەس ئاوارەبوون و بەشێکی ھەرەزۆری ئەو ئاوارانە بەشێوەی کاتیی لە سنووری ئوردەن جێگیرکراون. بەڵام ھەر لەگەڵ بڵاوبوونەوەی ھەواڵی ئاگربەستەکە بە ھەزاران کەس گەڕانەوە سەر ماڵوحاڵی خۆیان.\nتۆڕی چاودێری مافی مرۆڤی سوریا لە راپۆرتێکدا ئاماژە بەوە دەکات لە ماوەی کەمتر لە ٢٤ کاتژمێردا زیاتر لە ٢٠ ھەزار کەس گەڕاونەتە ١٣ گوند و شارۆچەکەی سەر بە پارێزگای درعا.


دیالە.. لەکاتی دەستگیرکردنی تۆمەتبارێکدا سێ ئەندامی هێزە ئەمنییەکان کوژران\nسەرچاوە ئەمنییەکانی عێراق ڕایانگەیاند، شەوی ڕابردوو لەکاتی دەستگیرکردنی تۆمەتبارێکدا لە دیالە، ئەفسەرێک و دوو پۆلیس کوژراون.\nبەپێی سەرچاوەکان، هێزە ئەمنییە عێراقییەکان ویستوویانە داواکراوێک لە گوندی زیابە لەناوچەی ئەبی سەیدای پارێزگای دیالە دەستگیربکەن، بەڵام ڕووبەڕووبوونەوە لەنێوان تۆمەتبارەکە و هێزە ئەمنییەکاندا ڕوویداوە.\nلەئەنجامدا تۆمەتبارەکە ئەفسەرێک و دوو پۆلیسی عێراقی کوشتووە و خانەوادەیەكیشی بەبارمتە گرتووە، بەڵام دواتر ڕزگارکراون.\nئەو ئەفسەرەی لەڕووبەڕووبوونەوەکەدا کوژراوە، ناوی خاڵس عەنبەکی-یە و پلەی ڕائیدە.\nمیدیایەكی ئەمریكی: فەرمانی هەوڵی تیرۆركردنی كازمی لە ئێرانەوە نەبووە\nسەرچاوەیەك لە كۆمسیۆنی باڵای سەربەخۆی هەڵبژاردنەكانی عێراق ئەمڕۆ سێشەممە ڕایگەیاند، دوای 17 ڕۆژ ئەنجامی كۆتایی هەڵبژاردنی پێشوەختەی ئەنجومەنی…\nپارێزگارێك پارە دەداتە ئەوكەسانەی زانیارییان لەبارەی چەند هەڵهاتوویەك پێبدات\nلەكۆی 21 هەڵهاتووەكەی گرتووخانەی هیلال لەپارێزگای موسەننا 10 سزادراویان دەستگیركرانەوە. ئەحمەد مەنفی، پارێزگای موسەننا، لە كۆنگرەیەكی ڕۆژنامەوانیدا ڕایگەیاندووە،…


لە گەنجاندا باوە\nپزیشکێکی پسپۆڕی نەشتەرگەریی میزەڕۆ و لاوازی سێکسیی لە پیاوان باس لە نیشانەکانی توشبوونی گەنجان بە "شێرپەنجەی گون" دەکات و دەڵێت، شەرم کردنی گەنجان ڕێگرە لەوەی گەنجان سەردانی پزیشکی میزەڕۆ بکەن ئەوەش دەبێتەهۆی زیاتر بڵاوبوونەوەی نەخۆشییەکە.\nدکتۆر هیوا عبدالرحمن چۆمانی، پسپۆری نەشتەرگەری گورچيلە و میزەڕۆ، نەزۆکی و لاوازی سێکسی لە پیاوان لە نوسینێکدا ڕایگەیاندووە، " لەمانگێکدا نەشتەرگەری هەڵگرتنی گون لەبەر شێرپەنجە م بۆ دوو گەنج کرد، کە یەکێکیان لەبەر شەرم درەنگ هاتبووە لام، بەداخەوە گرێکە بەناو سکیدا بڵاوبوبۆوە."\nئەو پزیشکە پسپۆڕە دەڵێت، " شێرپەنجەی گونەکان لە تەمەنی ٢٠-٤٥ ساڵی ( تەمەنی گەنجی) زۆر باوە و دەگمەنە پێش ١٥ ساڵی و دوای ٦٠ ساڵی."\nدەقی نوسینەکەی ئەو پزیشکە پسپۆڕە:\nلەمانگێکدا نەشتەرگەری هەڵگرتنی گون لەبەر شێرپەنجە م لۆ دوو گەنج کرد، کە یەکێکیان لەبەر شەرم درەنگ هاتبوە لام، بەداخەوە گرێکە بەناو سکیدا بڵاوبوبۆوە، لەبەرئەوە بەڵێنم بە خۆشەویستانم دابوو پۆستێک لەسەر ئەو بابەتە هەستیارە بکەم.\n» شێرپەنجەی گونەکان لە تەمەنی ٢٠-٤٥ ساڵی ( تەمەنی گەنجی) زۆر باوە و دەگمەنە پێش ١٥ ساڵی و دوای ٦٠ ساڵی.\n» ڕێژەی ٥٪ پێکدەهێنێت لەنێو شێرپەنجەکانی میزەڕۆ.\n» زۆرجار شەرم ڕێگرە کە ئەو گەنجەی گرێی هەیە لەگونی، سەردانی پزیشکی میزەڕۆ بکات.\n» زوو دەستنیشانکردنی شێرپەنجەی گون زامنی بەتەواوی بنبڕکردنیەتی.\n» ئەو گرێیانەی دەستنیشانکردنیان دوادەکەوێت ڕەنگە بڵاو ببنەوە بە لیمفە گرێکانی سک و بەشەکانی تری لەشدا و ڕەنگە پێویستی بە چارەسەری کیمیاوی و نەشتەرگەری لابردنی لیمفەگرێکانی سک بکات جگە لەنەشتەرگەری بۆ گونەکە.\n» بەمەبەستی زوو پێزانینی گرێی هێلکە گونەکان “خۆت پشکنینی خۆت” بکە؛ پشکنینی خودیی.\n» پشکنینی خودیی؛بەشێوەیەکی دەوری و چەند مانگ جارێک ئەنجامبدە؛\nپشکنینی خۆت لۆخۆت ( پشکنینی خودیی)؛\n» پشکنین لۆ شێوەو قەبارەی گونەکانت بکە : گونێک لە گونێک کەمێک بچوکتر یان گەورەتر، یەکێک کەمێک شۆڕتربێت ئاساییە.\n» یەک گونت بخە نێوان سەرەپەنجەی هەردوو دەستەکانت و بەنەرمی بیخزێنە لەنێوان پەنجەکانتدا؛ هەموو بەشەکان بپشکنە، هەر گرێیەک یان ناوچەیەکی ڕەقتر لە دەورەبەرەکەیت هەست پێکرد: ئازاری هەبێت یان نا گرنگ نیە، چونکە گرێی خراپ مەرج نیە ئازار دروست بکات؛ ڕەنگە هەست بکەی گونێکت شێوەیەکی ناڕێکی هەیە و ڕەقترە لەلایەکەی تر ؛ ئەوە شەرم مەکە و ڕاوێژی پسپۆرێکی میزەڕۆ بکە، هەمان شتیش بۆ گونەکەی ترت دوبارە بکەوە.\n» ئەو کەسانەی گرێی گونیان زوو دەستنیشان دەکرێت پێش بڵاو بونەوە، گونەکەیان لادەبرێت و پێویستیان بە چارەسەری کیمیاوی نابێت. ئەگەر هێلکە گونەکەی تریشیان کێشەی نەبێت ئەوە کێشەی ژن هێنان و منداڵ بونیان نابێت.\n» ئەو کەسانەی کە لە دوای لابردنی گونێکیان لەبەر شێرپەنجە پێویستیان بە وەرگرتنی چارەسەری کیمیاوی دەبێت ئەوە پێویستە بەر لە وەرگرتنی کیمیاوی، سپێرمیان بۆ هەڵبگیرێت لە بانکی سپێرم، ڕەنگە لە دواڕۆژ بۆ وەچە خستنەوە پێویستیان پێبێت.\n» هیچ جۆرە پەیوەندیەک نیە لە نێوان دەوالی و فتق لەگەڵ شێرپەنجەی گون.\n» ئەوانەی گونیان زگماک نەهاتبێتە خوارەوە، ئەگەر نەشتەرگەریشیان لۆ کرابێت ئەوە ئەگەری توشبونیان بە شێرپەنجەی گون چەندین قات لە خەڵکی ئاسایی زیاترە، بەتایبەت ئەگەر هێلکە گونەکە پوکابێتەوە، بۆیە دەبێت ئەوان بەردەوام پشکنین لۆخۆیان بکەن.\nدکتۆر هیوا عبدالرحمن چۆمانی\nپسپۆری نەشتەرگەری گورچيلە و میزەڕۆ، نەزۆکی و لاوازی سێکسی لە پیاوان ( دکتۆرا-بۆردی عەرەبی)\nنرخی زێڕ بەردەوامە بە بەرزبوونەوە.. هۆکارەکەى بزانە\n2021.07.09 - 15:33\nتمەن زیاتر هاڕەی کرد.. نرخی دۆلار و زێڕ بزانە؟\n2021.07.04 - 09:09


كێشەی خانوو و مەسكەن لە كوردستان\nخانوو واتە سەرپەنا یەكێ لە پێداویستیە سەرەكیەكانی مرۆڤە دوای ژیانی عەشایەری واتە گەرمێن و كوێستان چوون و خۆ دزینەوەیان لە سەرما و بەفر و بۆرانی زستان وە هەروەها تیشكی سوتێنەری هەتاو لە هاویندا بە كەڵك وەرگرتن لە ڕەشماڵ و كەپر و دەوار ژیانی گەڕۆكی ببوە هۆی ئەوەی كە مرۆڤ پێویستی بە خانوو بە مانای ئەمڕۆژی نەبێت ، بەڵام دوای نیشتەجێ بوون خانوو بوو بە پێداویستیێكی بنەڕەتی بۆ بەسەر بردنی ژیان.\nخانوو بریتی بوو لە هۆدەیێك كە بە قوڕ و بەرد ساز كرابوو بە چیلكە و چەوێڵ هەڵاش نرابوو لە ئەنجامدا دارەڕا كرابوو، كوچكاورێك لە سوچێكی و باگردێنێك لە سەر بان بۆ ژیانی بنەماڵە و گەوڕێك بۆ ئاژەڵان.\nكولتورێ چینایەتی ببوە هۆی ئەوەی كەس دڵ بەو هۆدە خۆش نەكات لەبەر مسوەگەر نەبوونی ئەوەی كە ئاخۆ ئاغای گوند ساڵی داهاتوش هەر ئەهێڵێ تێیدا بژین یا نا.\nدوای دابەش كردنی زەوی و زار لە سەردەمی ڕژیمی پەهلەوی دا ئیتر خانوو مانای ڕاستەقینەی خۆی پەیدا كرد . هۆدەكان زیاتر بوون حەوشە و سەر تەنوور و سەرشۆرگە و ئاودەس و دیوەخان و عروسی هاتنە ئاراوە بەڵام كشت و كاڵ جوابگۆی زۆربوونی نفوسی نەدەكرد.\nبەدەرچوونی مرۆڤەكان لە گوند و هەڵبژاردنی ژیانی شارنشینی بە هۆی گران بوونی زەوی خەڵكانی كەم دەرامەد ئیتر توانای كڕینی زەویان لە شار نەبوو ، پەنایان بۆ كرێنشینی برد بە مانای ئەوەی بڕێكی زۆر لە داهاتەكەیان تەرخان بكەن بۆ كرێی ئەو خانووەی كە تێیدا ئەژین. ئەوەش وەك كلتوورێكی نوێ جۆرێك چینایەتی و چەوسانەوەی هێنایە ئاراوە .\nخانوو وەك پێداویستیێكی سەرەكی مافی هەر شارۆمەندێكە بەڵام لە وڵاتێكی سەرمایەداری وەك ئێرانی سەردەمی شادا ببوە هۆی خۆڕاوەشاندن و خۆشكاندنەوەی مرۆڤەكان بەسەر یەكدا . لە تارانی پێتەخت شەریكەكانی ئەمریكی و ئیسڕائیلی باشترین شوقەكانیان بە باشترین كەرەسە و مێتۆدی ڕۆژ ساز دەكرد بەڵام ئەوە بۆ شارە كوردەكان پێڕەو نەدەكرا .\nخانوو بوە گەورەترین كۆسپی خەڵك و ڕەنگدانەوەیێكی زۆری پەیدا كرد لە تەبلیغاتی حیزب و ڕێكخراوەكانی سەردەمی شا بۆ هەڵبژاردنەكانیان لە دەنگ هێناندا .\nدوای سەركەوتنی گەلانی ئێران لە ساڵی 57 دا یەكێ لە شوعارە هەرە گەورەكانی خومەینی ئەوە بوو كە چیدی خانوو مەكڕن دەوڵەت هەمووتان ئەكات بە ساحێبی خانووی خۆی ، بەڵام ئەمە تەنیا قەولێكی سەر خەرمان بوو و بەس ، چونكا هیچ كات ئەو وەعدانه جێ بە جێ نەكران .\nلەگەڵ زۆربوونی نفوسی ئێران و ڕۆژهەڵاتی كوردستان، زەوی و بینا سازی بوو بە كاسپیێكی پڕ داهات بۆ دەوڵەمەندەكان و دەوڵەمەندتر بونیان و داكشانی داهاتی كرێكار و ڕەنجدەرانی وڵات .\nمەسكەنی مێهر گەڵاڵەیێك بوو لە دەوڵەتی مەحموودی ئەحمەدی نەژاد بە قسەی خۆیان بۆساحێب خانوو كردنی چینی هەژار كە بەو هۆیەوە دەوڵەت بە پێدانی عەرزی خۆڕایی ئەیهەویست دروست كردنی خانوو پەرە پێ بدات . ئەم گەڵاڵەیە دوای زۆربوونی لە ڕادە بەدەری سێعری خانوو لە ئیراندا دەستی پێ كرد . دەوڵەت بۆ ئەو كارە پارەیێكی هەرە زۆری لە بانكی ناوەندی ئێران بە قەرز وەرگرت كە بووە هۆی چاپی بێ پشتوانەی پارە و زۆربوونی هەڵاوسانی ئابووری ، بە جۆرێك كە نیوەی هەموو پارە چاپكراوەكانی مێژووی ئێران بۆ تەواو كردنی مەسكەنی مێهر تەرخان كرا . زۆربەی ئەو شوقە دروست كراوانە لەم گەڵاڵەیەدا لە دەری شارەكاندا ساز كران ، هەر بۆیەش هیچ تێبینیێك بۆ پێداویستیە سەرەكیەكان وەكوو ئاو و گاز و كارەبا نەكرابوو. بڕیار وابوو لە ماوەی پێنج ساڵدا ٤.٤۰۰.۰۰۰ شوقە دروست بكرێت. بڕیار وابوو ئەو خانوانە بە دە میلیۆن تمەن(۱۰.۰۰۰.۰۰۰ تمەن )لە لایەن كڕیارەوە پانزە میلیۆن تمەن (٠٠٠/٠٠٠/١٥) وەك قەرز كە دەوڵەت ئەیدا كۆتاییان پێ بێت ، بەڵام هەڵاوسانی ئابووری كە مەسكەنی مێهر ببوە هۆی ئەو هەڵاوسانە نرخەكانی تا چەندین بەرابەر بەرز بوونەوە هەر بۆیەش چینی هەژار لەبەر ئەوەی ئەو پارەیان پێ نەئەدرا دەڵاڵەكان بە كەمترین پارە لەدەستیان دەرهێنان و پاش تەواو كردنیان بە پارەیێكی زۆر فرۆشتیانەوە .\nكەواتە لە ساڵی ١٣٨٦ەوە كە ئەم گەڵاڵەیە دەستی پێ كرد خانوو و كرێ خانوو تا دێت زیاتر دەبێت و حاشیە نەشینی زیاتر و زیاتر پەرە دەستێنێ . ئەوە ڕاستیێكی حاشاهەڵنەگرە كە لە ئێراندا هیچ قەرار و بڕیارێكی حكوومی بە بێ پرس و مەسڵەحەتی ڕێبەر نادرێت، ئەویش بۆ گەڵاڵەیێكی ئەوها گرینگ و گەورە كە تا ئێستا لە ئێراندا هاوشێوەی نەبووە . بەڵام دوای شكست هێنانی ئەو گەڵاڵەیە خامنەئی وەك بڵێی لە سەرەتاشەوە دژی ئەم بڕیارە بووە خۆی دەرخست ، ئەحمەدی نەژاد بێ وڵام دانەوە كۆتایی بە دەسەڵاتی هات، ڕۆحانیش هەموو شكستێكی خستە ئەستۆی ئەحمەدی نەژاد. ئەوەی بەجێ ما چەند دانە قوتوە شەمچەی بێ كەڵك بوو كە لە حاشیەی شارەكان بەر چاو ئەكەوت . لە لایەكی كەوە ئەو گەندەڵیەی كە لە ئێراندا هەبوو لێرەش دا خۆی نیشان دا.\nكاربەدەستان تا توانیان و تیغیان بڕی كرد لە جیاتی دڵ سوتاندن لێیان خوارد و ئەندازیارە بێ كارە ناشارەزاكانیان بە كەمترین پارە بە كار گرت . ئەندازیاریش هەتا توانی تێكۆشا بەشی خۆی لێ بپچڕێت . بۆ نمونە هەموو كارەكانی ئەو بینایە كە ئەبوا بە مەناقەسە بدرایە ئەوان بێ ئەوە ئەو كارە بكەن ئەگەڕان بە شوێن كەسێكدا كە بە هۆی نیازەوە بە كەمترین پارە ئەو ئیشە بگرێتە ئەستۆ ، بەڵام لە فاكتۆردا سێعری ئاسایی بگونجێنێ بۆ ئەوەی كە خۆیان بۆ هەر ئیشێك زیاترلە كرێكارەكان لەو شوقانە بخۆن . ئەوان ئەوەندە لە بیری خواردنی پارە لە كرێكارەكان بوون كە تەنیا شتێك كە تەقەلای بۆ نەئەدرا چۆنیەتی كار و ئەو ستانداردانە بوو كە ئەبێ لە خانوو سازیدا پەیڕەو بكرێ . هەرچەند كڕیارێك بەیەكەوە تەعاونیێك و تەعاونیەكان پێكەوە ئیتحادییە واتە كۆمەڵەیێكیان پێك دەهێنا . كۆمەڵەكە بێ ئەوەی كە بزانێ كام دایرە بەرپرسە هانای بۆ فەرماندای ئەبرد ، فەرمانداری ئەینارد بۆ دایرەی كار ، دایرەی كار بۆ شارەداری ، شارەداری بۆ بانكی مەسكەن ، بانكی مەسكەن بۆ فەرمانداری . كەواتە بە شوێن كەوتن جارێكی دیكە ئەگەڕایتەوە سەر خانووی یەكەم.\nسەردەمێك خومەینی ئەیوت خانوو مەكڕن هەمووتان دەكەینە ساحێب خانوو ، ئاكامەكەی وای لێهات كە كەمتر بنەماڵەیێكی كورد بوو كە لانی كەم ئەندامێكیان هۆدەیێك لە سجن و یان گۆڕێك لە گۆڕستانیان بۆ نەكردبێ بە خانوو . ڕاستیەكەی ئەوەیە ڕژیم هیچ كات نایهەوێت كێشەی خانوو و یا هیچ كێشەیێكی كۆمەڵایەتی بن بڕ بكات بەڵكو تەنیا بە بەهیوا كردن و خەریك كردنی مێشكی خەڵك ئەیانهەوێت كێشەی سیاسی لە كوردستانو ئێرانیش بە لاوە بنێن و خەڵك بە لاڕێدا ببەن . جێگای سەرنجە كە بڵێم من وەك كەسێكی بێ خانوو دوای چەندین و چەند ساڵ كرێ نشینی بە قەرز و قۆڵە پارچە زەویێكم سەندبوو و بۆ دەرفەتێك دەگەڕام كە هەرچۆنێك بێت دیو و داڵانێكی تێدا ساز بكەم . وەك هەموان بەو گەڵاڵەیە دڵخۆش بووم عەرزەكەم هەڕاج كرد و دام لە پووڵی شۆقەیێكدا. بە پێشنیاری برادەرانی هاوبیر ، خۆم بۆ سەرۆكی تەعاونی ناونووس كرد . ماوەی ۱۰ ساڵ چاوەڕێی ئەم خانووە ماینەوە . لە لایێكەوە تەنگەژەی ژیانی كرێنشینی و ئەم ماڵ و ماڵی خۆم لە لایێكی تریشەوە وەزعیەتی ژیانی ئەو برادەرانەی كە منیان وەك سەرۆكێك هەڵبژاردبوو هانی دام كە خۆم شوێن كێشەكان كەوم و هەرچۆنێك بێ بزانم چی بەربەستە لە پێناو تەواو بوون و ڕادەست كردنی ئەو شوقانەدا . هەر چۆنێك بوو بە هەوڵ و تەقەلایێكی زۆر توانیم دانیشتنێك لەگەڵ فەرماندار و كاربەدەستانی هەموو دایرە بەرپرسەكان كە تێهەڵچوو بوون لەگەڵ ئەو گەڵاڵەیە ڕێك بخەم . قسە زۆر كرا و بڕیار درا كە تا دوو مانگی تر ئەو ۶۷۲شوقەیە ڕادەست بكرێت . من هەر لەوێ پێداگریم كرد لەسەر ئەوەیكە ئێوە ئەڵێن دوو مانگ من ئەڵێم ٤ مانگی تر ڕادەستمان بكەن ، ئەگەر بێت و تا ٦ مانگی تر ئەو شوقانەمان پێ نەدرێت من ٨ مانگی تر هەموو ئەندامەكان بۆ مانگرتن لە بەر دەركی فەرمانداریدا كۆ دەكەمەوە . هەر واشی لێهات . دوای ٨ مانگ ویستم مۆڵەتی مان گرتن وەرگرم بەڵام فەرمانداری ئەو كارەی بە سیاسی لە قەڵەم دا هەر بۆیەش هەموو ئەندامەكانم بانگهێشت كرد بۆ كۆبوونەە لە بەردەم دایرەی كار و ئوموری ئیجتماعی بانەدا . دیارە تێكڕای ئەندامان پێشوازیان لە بانگهێشتەكەم كردبوو بەڵام لە جیاتی ئەوەی مەسئول و بەرپرسەكان خۆیان ئامادە ببن لە ڕێگەی جاش و خۆ فرۆش و دەست و پێوەندەكانیانەوە ئەیانهەویست باسەكە بە لاڕێدا ببەن و چەواشە كاری بكەن .\nبۆ وڵام دانەوە بە پرسیارەكانیان و بۆ تەئكیدی قسەكانم چوومە ماڵەوە سووڕەتجەلەسەكانی پێشوو هەڵگرم كە بە مەحزی روێشتنم خەبەریان پێدام مەئموورەكان ڕژاونەتە ناو دووكانەكەم و لەبتاپەكەیان بردووم و...، ئەمەش ئاكامی چەندین ساڵ كۆیلایەتی و كرێكاری و كرێنشینی و خەباتی مەدەنیە لە ئیرانی ئیسلامی دا


بەهرۆز جەعفەر: باشترین و خراپترین سیناریۆکانی بەردەم ئایندەی عێراق. – WTARIKURD\nلەناوەندی سیاسیی عێراقی و دەرەکی دا سیناریۆی جۆراوجۆر لەسەر ئایندەی عێراقی دوای هەڵبژاردنەکانی (10ی ئۆکتۆبەر ) باس ئەکرێت. بەگشتی عێراق سەرکەوتو بو لەوەی یاسایەکی هەڵبژاردن دابنێت، لەوەشدا سەرکەوتو بو لە ڕووی تەکنیکی و ئەمنییەوە پرۆسەی هەڵبژاردن تاڕادەیەکی باش بە جێ بگەیەنێت. بەڵام سەرکەوتو نە بو لەوەی خەڵک بباتە سەر سندوقەکانی دەنگدان. بە پێی کۆمسیۆنی باڵای سەربەخۆی هەڵبژاردنەکان ڕێژەی بەشداری (41٪) ە. ئەمە ڕيژەی تەنها ئەوانەیە کە کارتی بایۆمەتری و دەنگدانیان بۆ کراوە یان وەرگرتۆتەوە. بۆیە ڕێژەی بەشداری لەوە کەمترە. ئەمەش ئەگەری دوبارە سەرهەڵدانەوەی ناڕەزایەتی و توندوتیژیی لە شەقامی عێراقی دا بە کراوەیی بە جێ ئەهێڵێت.\nدووەم/ هەمیشە حکومەتە یەکلەدوای یەکەکانی عێراق بەڵێنیان بە کورد داوە و جێ بە جێیان نە کردوە، لە (ساڵی 1921 ەوە تا گفتوگۆکانی تایبەت بە مووچەی هەرێمی کوردستان لە 2021) . لە ڕێککەوتننامەی (11ی ئازاری 1970) سەددام نەک هەر دانی بە کوردستان و کەرکوک و تەواوی مافەکانی کورددا نا، بەڵکو خۆی هات بۆ مەکتەبەکەی ناوپردان و ڕێککەوتنە (15) خاڵییەکەی ئیمزاکرد. دواتریش هیچی جێ بەجێ نەکرا. ئەمە لە ئاستی نێودەوڵەتیش زۆرجار وابوە بۆ کورد!. بۆ ئەم جارەش کورد ئەکرێت پشت بەو لایەنە ببەستێت کە بەڵێنی ئاشکرا بە ئاگاداری لایەنی سێهەم و چوارەم وەربگرێت پاشان خۆی ساخ بکاتەوە.\nسێهەم/ ئەنجامەکان ڕوونن، موقتەدا سەدر ( 73) کورسی و تەقەدوم (37) کورسی و دەوڵەتی یاسا (34) و پارتی دیموکراتی کوردستان (33) کورسی، فەتح (17) و یەکێتی نیشتیمانی کوردستان (16) و عەزم (14) و نەوەی نوێ (9) کورسی و یەکگرتو (4) و هاوپەیمانێتیەکەی حەکیم و عەبادیش (4) کورسیان هێناوە. لە عێراق کاندیدە سەربەخۆکان (40) کورسییان بەدەست هێناوە. لێرەو لەوێ کورسی -کورسی- دوان- دوانی دیکەش هەن بۆ باڵانس ڕاستکردنەوە پشتیان پێ ببەسترێت. بەڵام ئەمانە هیچیان ئەوەندەی ئەوە گرنگ نیین کە بپرسین ئێران پاڵپشتی کێیە و ئەمریکاو ئیمارات و تورکیاو سعودییە پاڵپشتی کێن؟.\n– دیار نەمانی قاسمی سولەیمانی لە گۆڕەپانەکەدا.\n– توانای تەمەن و تەندروستی ئایەتوڵلا سیستانی ڕێگەی پێ نادات لە ئاست بەرەنگاربونەوەی ئاڵەنگارییەکاندا بێت وەک مەرجەعیەتی حەوزەی نەجەف. بەتایبەت سەیدسیستانی ناتوانێت وەک جاران ململانێ بکات لەگەڵ مەرجەعیەتی قووم، ئەوەش وایکردوە لەلایەک موقتەدا سەدر بیر لەوە بکاتەوە جێگەی سیستانی بگرێتەوە، لەلایەک ئێران بە نیازی گواستنەوەی مەرجەعیەتی نەجەفە بۆ قووم، یان لە ئێرانەوە هێنانی کەسانی وەک ئایەتوڵڵا وەحید خۆراسانی، ئایەتوڵڵا مکارم شیرازی، ئایەتوڵڵا نوری هەمەدانی‌و ئایەتوڵڵا سافی گلپایکانی بۆ جێگرتنەوەی ئایەتوڵڵا سیستانی لە عێراقدا. بەپێی شارەزایانی فیقهی شیعی مەرجەع هاوردەو هەناردە ناکرێت بەڵکو مەرجەع لە شوێنی خۆیدا دروست ئەبێت، واتە ئەبێت لە عێراقدا کەسێک وەک جێگرەوەی ئایەتوڵلا سیستانی دابنرێت، بەم پێیە تەنها دوو کەس لە نەجەف هەن ئەو پێگەیە بگرنە ئەستۆ؛ شێخ ئیسحاق فەیاز کە ئێستا لەشاری نەجەفەو لەبنەڕەتدا خەڵكی ئەفگانستانە، شێخ بەشیر نەجەفی کە خەڵکی پاکستانە ، بەڵام ئەمانەش لە لایەک تەمەنیان هەڵکشاوە، لەلایەکی تریش بەلایەنی کەمەوە مەرجەعی نوێ (10) دەساڵی پێویستە بۆ ئەوەی کاریگەری خۆی بسەلمێنێت!. بە گشتی نەمانی ئایەتوڵڵا سیستانی لەگۆڕەپانەکەدا بێ ئەندازە کاریگەریی لەسەر دۆخی عێراق ئەبێت، کاریگەریی خراپی لەسەر ماڵی شیعە لەلایەک، ناکۆکی سوننەو شیعە لەلایەکی تر ئەبێت. بە پێی ڕاپرسییەکان، سیستانی كە گەورە مەرجەعی باڵای شیعەیە لە نەجەف بانگەوازی كرد خەڵك بەكۆمەڵ بچن بۆ دەنگدان، ئەگەرنا ڕێژەی بەشداری کەمتر و لە دەوری (30٪) دا ئەبو.\n– هۆکاری سێهەمی پەرتبونی ماڵی شیعی لە عێراقدا، لەتبون و لاوازبونی حیزبی دەعوەیە لە عێراقدا، حیزبی دەعوە لەساڵی (1956) ەوە هەیە نەک شیعەکان بەڵکو سەردەمێک شیوعییەکانیشی لەگەڵدا بوە، لەدوای پرۆسەی سیاسیشەوە (13) ساڵ حیزبی دەعوە فەرمانڕەوایەتی عێراقیان کردوە، بەڵام ئێستا لە گۆڕەپانەکەدا بە لاوازیی هەن.\nپێنجەم/ هیچ لایەنێک بە تەنها ناتوانێت حکومەت پێک بهێنێت. ئەوەی تا ئێستا ساخ بۆتەوە سەدر و حەلبوسی پێکەوەن کە (100) کورسییان هەیە. سەدر لێرەدا بە ئاسانی ئەتوانێت ژمارەکە لەگەڵ چەند لایەنێکدا بگەیەنێت بە (50+1) واتە (167) کورسی بۆ پێکهێنانی حکومەت. لە ئایندەشدا بە بێ سەدر حکومەت یان پێک نایەت، یاخود ئەگەر پێک بێت ئەو حکومەتە سەرکەوتوو -ئارام نابێت.\nشەشەم/ نوری مالیکی ژمارەیەکی قورسە لە گۆڕەپانی سیاسی عێراقدا، خۆی بە باوکی دامەزرێنەری حەشدی شەعبی ئەزانێت. کەسێتیەکی جیڕو پێداگیری هەیە. ئێران پاڵپشتییەکی بێ چەندوچونی مالیکی و حەشدی فەتح ئەکات، ئەگەرچی ئەم هەڵبژاردنە تا ئەندازەیەکی باش مالیکی ژیاندوەتەوە کە (34) کورسیە، بەڵام هێشتا ژمارەی کورسیەکانی نیو هێندەی ڕکابەرەکەیەتی کە موقتەدا سەدرە، هەرچی فەتحی هادی عامریە\n(17) کورسی و عەزمی خەمیس خەنجەر (14) کورسی و چەند ژمارەیەکی تری دیکە کە لەبەرەی مالیکیدان..\nحەوتەم/ لیستەکەی مالیکی و حەشدییەکان پاڵپشتی تەواوی ئێرانیان هەیە، زیاتر نوخبەوین، هێزی سەربازییان هەیە، چەک و داهاتیان لەبەردەستە. هەرچی موقتەدا سەدرە (600) شەش سەت هەزار دەنگی بەدەستهێناوە و زۆرینەی دەنگە، زیاتر دەنگی خەڵکە ڕەشوڕووتەکەو شەقامی ناڕازییە. موقتەدا هێزێکی پۆشتەو پەرداخی بەناوی سەرایا سەلام هەیە. خاڵی هەرە خراپ کە موقتەدای پێ ئەناسرێتەوە ئەوەیە تا چرکەی کۆتایی کەس لێی دڵنیا نییە چی ئەکات، ئەمڕۆ بڕیارێک ئەداو سبەی لێی پاشگەز ئەبێتەوە، ئەمڕۆ هاوپەیمانێتی ئەکاو سبەی هەر لەخۆیەوە پێشێلی ئەکات. لەناو هێزەکەی خۆشیدا هەرئاوا مامەڵە ئەکات!.\nدوو سیناریۆ لە ئارادایە:\nیەکەمیان/ زۆر خراپ، کە ناو ماڵی شیعی تێک ئەچێت و ئەم گروپانە هەمویان فڕۆکەو درۆن و دەبابەو چەکی قورس و سووک و ئامرازەکانی دەوڵەتیان لەبەر دەستە. عێراق دەوڵەتێکی فشۆڵ و لە بەریەک هەڵوەشاوە بەو مانایەی کە هێزی شەرعی – ڕێگە پێدراوی دەوڵەت لە ژێر کۆنترۆڵی دەوڵەتدا نییە. بۆیە ئەبێت کورد خۆی بۆ ئەمە ئامادە بکات؟. هەر کە شەڕی شیعە- شیعە دەستی پێکرد ئیتر ئەوە کۆتایی عێراقە. خۆ- ئامادەکردن بۆ ئەم سیناریۆیە، لەوەڵامی ئەم پرسیارەوە دەست پێ ئەکات، ئایا کورد چی کردوە بۆ ئەوەی کارەساتەکانی 16 ی ئۆکتۆبەری 2017 دووبارە نەبنەوە؟. 16 ی ئۆکتۆبەر تەنها بەرئەنجامی ڕێککەوتنی گروپێکی ناو حیزبێکی کوردیی نەبو لەگەڵ میلیشیاکاندا، بەڵکو لە پشت پەردەوە بەرئەنجامی ڕێککەوتنی قاسمی سولەیمانی و برێت مەکگۆرک بو، کەواتە کورد پێویستە هەواڵگرییەکی بەهێز و سوپایەکی یەکگرتوو، لەگەڵ لۆبییەکی بەهێز لەدەرەوە سەرپێ بخات. هەروەها بۆشایی- نێوان هاوڵاتیان و دەستەڵاتی سیاسی نەهیڵێت.\nدووەمیان/ کورد ئەبێت پەلە نەکات، موجامەلەی هەموو هێزو لایەنەکان بکات، بەرژەوەندییەکانی خۆی دەست نیشان بکات، لە کۆتاییدا کام لایەنە گرەنتی زیاتری بە کورد دا بچێتە پاڵ ئەو لایەنە. بۆ ئەمەش وا دەرئەکەوێت بەرەی مالیکی بەرژەوەندی و بەڵێنی پتر بۆ کورد لە خۆ-بگرێت. مالیکی زۆرترین بەڵێنی بە کوردو سووننە داوە، زۆرترین چاوەڕوانی ئەوەی لێ ئەکرێت بەڵێنەکانی جێبەجێ بکات. کورد بەباش و خراپ زۆرترین و باشترین ئەزمونی لەگەڵ مالیکی هەیە.


چاودێری مافەکانی مرۆڤ: لە خۆپێشاندانەکانی ئەم دواییانە لە ئێران ٣٠ کەس کوژراون\nخۆپێشاندانی خوێندکارانی تاران، دێسەمبری ٢٠١٧\nژمارەیەکی زۆریش لە خۆپێشاندەران بریندار بوون و هەروەها لە بەندیخانەدان.\nڕێکخراوی چاودێری مافەکانی مرۆڤ بە بڵاوکردنەوەی لێدوانێک ڕێگەیاند کە لە سەرەتای دەستپێکردنی خۆپێشاندانەکان لە یەکەم مانگی زستانی پارەکەوە هەتا ئێستا لانی کەم ٣٠ کەس کورژاون.\nئەو ڕێکخراوە لە بەیانیەی هەینی ٩ی خەرمانان، گوتی لە مانگی ڕابردوودا لانی کەم ٥٠ کەس لە خۆپێشاندەران گیراون، لە هەمان کاتیشدا ڕایگەیاند کە حکومەتی ئێران دەبێت تەواوی ئەو کەسە گیراوانەی لە خۆپێشاندانەکانی بە ئاشتی دا بەشداریان کردووە تاوانیان لە سەر لابچێت.\nلە ئەو بیانیەیەدا هاتوە کە کۆماری ئیسلامی لێکۆڵینەوەیەکی تەواوی لە هۆیەکانی کوژرانی خۆپێشاندەران بڵاونەکردۆتەوە و ئەو خۆپێشاندانانەی بە کردەوەکانی بیانییەکان پەیوەند داوە.\nسارا لی ویتسن، بەڕێوەبەری بەشی خۆرهەڵاتی ناوەڕاستی ڕێکخراوە کە لە ئەو لێدوانە دا گوتی: "حکومەتی ئێران لە ڕێنوێنییەکانی حکومەتەکانی سەرکوتکار نەخشی خۆی بە کردەوە جێ بە جێ دەکات؛ نارازییەکانی بێ تاوان دەگرن و لێپرسینەوە لە سەرکەسانی سەر بە ئاسایشی حکومەتیش ناکەن."\nئەو لێدوانە وێڕای بە ناپەسند زانینی گیراوەکانی بەربڵاو لە کەرەج، تاران و ئیسفەهان لە ئاکامی خۆپیشاندانەکانی مانگی ڕابردوو، ئاماژەی تۆئیت مێهدی مەحمودیان، رۆژنامەوان، ئاماژە دەکات لە ئەو دا ١٥ ژن لە ماوەی خۆپێشاندانی ئەم دواییانەی ئێران بۆ بەندیخانەی قرچەک ڕەوانەکراون.\nخانمی لی ویتسن لە ئەو لیدوانەی دا ڕەخنەی گرت کە جیهان لە دۆخی ئێستادا زیاتر سەرنجیان داوەتە ڕێکەوتنی ناوکی تا ئەوەی سەرنج بدرێتە دۆخی مافەکانی مرۆڤ لە ئێران.\nلە ئاکامی قەیرانەکانی ئابوری و ئاشکرابوونی گەندەڵی بەبڵاوی دارایی لە ناوەندەکانی حکومەتی، خۆپیشاندانەکانی گەورە لە زستانی پارەکەوە لە شارەکانی جۆربەجۆری ئێران دەستیان پێکرد. لە ئەو خۆپێشاندانانەدا چەندین کەس کوژران، بەلام دەزگاکانی حکومەتی ئاماری دروست و ڕاپۆرتی تەواو لە مەرگی خۆپێشاندەرانیان بڵاونەکردۆتەوە.